open-index/open-wikipedia-markdown huggingface dataset:
వనవీర

వనవీర 2026లో విడుదల అయిన గ్రామీణ నేపధ్యంలో సాగే తెలుగు పౌరాణిక చిత్రం. సిల్వర్ స్కీన్ సినిమాస్ పతాకంపై అవినాష్‌ తిరువీధుల దర్సకత్వంలో తానే  హీరోగా, సిమ్రాన్‌ చౌదరి కథానాయికగా. నందు ప్రతినాయకుడిగా నటించిన ఈ చిత్రానికి అవినాష్‌ బుయానీ, ఆలపాటి రాజా, సి.అంకిత్‌రెడ్డి నిర్మాతలు. ఈ సినిమాను 2026 జనవరి 1న విడుదల చేశారు. 

## నటీనటులు

* అవినాశ్‌ తిరువీధుల
* సిమ్రాన్‌ చౌదరి
* నందు
* పృథ్వీ
* కోన వెంకట్
* శివాజీ రాజా
* ఆమని
* సత్య ప్రకాష్
* చమ్మక్‌ చంద్ర
* రచ్చ రవి

## సాంకేతిక వర్గం

* కథ, స్క్రీన్‌ప్లే: విశ్వజిత్‌
* నిర్మాతలు: అవినాష్‌ బుయానీ, ఆలపాటి రాజా, సి.అంకిత్‌రెడ్డి 
* దర్శకత్వం: అవినాశ్‌ తిరువీధుల
* మాటలు: సాయిమాధవ్‌ బుర్రా
* కెమెరా: సుజాత సిద్ధార్థ్‌
* సంగీతం: వివేక్‌ సాగర్‌
* సమర్పణ: శంతను పత్తి
* ఎడిటర్: చోటా.కె.నాయుడు
* నిర్మాణం: సిల్వర్‌ స్క్రీన్‌ సినిమాస్‌

## కథ
రఘు (అవినాష్ తిరువీధుల) ఐఐటీలో చదువుకుని, ఊరిలోనే అల్లరి చిల్లరగా తిరుగుతూ ఉంటాడు. తన తండ్రి శివాజీ రాజాతో కలిసి అక్కడే నివాసం ఉంటుంటాడు. అయితే ఒకరోజు అదే ఊరిలో ఎమ్మెల్యే టికెట్ కోసం ప్రయత్నం చేస్తున్న దేవా (నందు) అనుచరులు, రఘు ప్రాణంగా చూసుకునే అతని బండిని తీసుకుని వెళతారు. తన బండి కనిపించకపోవడంతో అనునిత్యం దేవా ఇంటి చుట్టూనే తిరుగుతూ ఉంటాడు రఘు. ఈ క్రమంలోనే ఒకరోజు దేవా సోదరుడు గురు మీద ఎటాక్ చేయడంతో, అతనిని దేవా పోలీసులతో కొట్టిస్తాడు. అయితే ఎలక్షన్స్ ఉండటంతో అతనిని వదిలేయమని పైనుంచి ఒత్తిడి రావడంతో, దేవా స్వయంగా వచ్చి పోలీస్ స్టేషన్ నుంచి విడిపిస్తాడు. ఈ క్రమంలోనే దేవాకి ఊహించని షాక్ ఇస్తాడు రఘు. ఆ షాక్ ఏంటి? దేవాకి, రఘుకి ఉన్న సంబంధం ఏంటి? అసలు వనవీరకు ఈ సినిమా కథకు ఉన్న సంబంధం ఏమిటి? టైటిల్ జస్టిఫికేషన్ ఏంటి? అనేది తెలియాలంటే సినిమాని బిగ్ స్క్రీన్ మీద చూడాల్సిందే.

## మూలాలు

వర్గం:2026 తెలుగు సినిమాలు
వాల్మీకి కులం

వాల్మీకి లు భారతదేశం అంతటా వివిధ రకాలైన సంఘాలు, వీరందరూ రామాయణ పురాణ రచయిత వాల్మీకి నుండి వచ్చినవారని చెప్పుకుంటారు. వాల్మీకిలను కులం లేదా సంప్రదాయం (సంప్రదాయం/శాఖ) గా వర్గీకరించవచ్చు.  

ఈ కులం వాయువ్య పంజాబ్ ప్రాంతంలో సిక్కు మతాన్ని స్వీకరించింది. 1857 భారత తిరుగుబాటు సమయంలో మాతాదిన్ భంగి, గంగు మెహతార్, భూరా సింగ్ వాల్మీకి చాలా మంది వాల్మీకిలు ప్రముఖ తిరుగుబాటుదారులుగా ఉన్నారు. ఈ కుల సభ్యులు ఇప్పుడు రాజకీయాలు, ప్రభుత్వ ఉన్నత పదవుల వైపు మొగ్గు చూపుతున్నారు.

భారతదేశంలోని పంజాబ్ రాష్ట్రంలోని 2001 భారత జనాభా లెక్కల ప్రకారం షెడ్యూల్డ్ కుల జనాభాలో వాల్మీకులు 11.2 శాతం ఉన్నారు, ఢిల్లీ జాతీయ రాజధాని ప్రాంతంలో రెండవ అత్యధిక జనాభా కలిగిన షెడ్యూల్డ్ కులం. ఉత్తరప్రదేశ్ 2011 భారత జనాభా లెక్కల ప్రకారం షెడ్యూల్డ్ కులంగా వర్గీకరించబడిన వాల్మీకి జనాభా 1,319,241గా చూపబడింది.

## జనాభా

## మూలాలు
పోలవరపు శరత్

**పోలవరపు శరత్‌** ప్రముఖ తెలుగు సినిమా దర్శకుడు. తన సినీ ప్రస్థానాన్ని హీరో కృష్ణ నటించిన *అల్లూరి సీతారామరాజు* (1974) చిత్రానికి అప్రెంటిస్‌గా ప్రారంభించారు. తరువాత ప్రముఖ దర్శకుడు **ఎ. కోదండరామిరెడ్డి** వద్ద అసోసియేట్ డైరెక్టర్‌గా ఎక్కువకాలం పనిచేశారు.

1986లో సుమన్ హీరోగా నటించిన **చాదస్తపు మొగుడు** చిత్రంతో దర్శకుడిగా తెలుగు చిత్ర పరిశ్రమకు పరిచయం అయ్యారు. తన 15 ఏళ్ల సినీ ప్రయాణంలో సుమారు **35 చిత్రాలకు** దర్శకత్వం వహించారు.

నందమూరి బాలకృష్ణ హీరోగా నటించిన **వంశోద్ధారకుడు**, **పెద్దన్నయ్య**, **సుల్తాన్** వంటి చిత్రాలతో ప్రత్యేక గుర్తింపు పొందారు. అలాగే అక్కినేని నాగేశ్వరరావు నటించిన **రథసారథి**, **కాలేజీ బుల్లోడు**, **పండగ** వంటి సినిమాలు ఆయనకు మంచి పేరు తెచ్చిపెట్టాయి.

ఆయన సోదరుడు **పోలవరపు బ్రహ్మనందరావు** కూడా దర్శకుడే. 1979లో వచ్చిన *రతీమన్మథ* చిత్రానికి ఆయన దర్శకత్వం వహించారు.

దర్శకుడు శరత్ **బ్రహ్మచారి**. 74 ఏళ్ల వయసులో, 2022 ఏప్రిల్ 1న, హైదరాబాద్‌లో క్యాన్సర్‌తో బాధపడుతూ కన్నుమూశారు. ఆయన అంత్యక్రియలు హైదరాబాద్‌లోని **మహాప్రస్థానం శ్మశాన వాటిక**లో నిర్వహించబడ్డాయి.

## ఫిల్మోగ్రఫీ (దర్శకుడిగా)

## మరణం
సీనియర్ దర్శకుడు పోలవరపు శరత్‌ 1 ఏప్రిల్ 2022న హైదరాబాద్‌లో క్యాన్సర్‌తో బాధపడుతూ మరణించారు. ఆయన అంత్యక్రియలు మహాప్రస్థానంలో నిర్వహించబడ్డాయి.

## కుటుంబం
- శరత్‌ బ్రహ్మచారి. - ఆయన సోదరుడు పోలవరపు బ్రహ్మనందరావు కూడా దర్శకుడు.

## సూచనలు

# [1] శరత్ – ఎ. కోదండరామిరెడ్డి వద్ద అసోసియేట్ డైరెక్టర్‌గా పనిచేసిన సమాచారం.
# [2] 1 ఏప్రిల్ 2022న హైదరాబాద్‌లో క్యాన్సర్‌తో మరణించిన వార్త (కుటుంబ సభ్యుల ప్రకటన).

## బాహ్య లింకులు

*
చర్చ్ ఆఫ్ సౌత్ ఇండియా రాయలసీమ డయాసిస్

**రాయలసీమ డయోసెస్** భారతదేశంలోని ఆంధ్రప్రదేశ్ రాష్ట్రంలోని చర్చ్ ఆఫ్ సౌత్ ఇండియా డియోసెస్. ఈ డియోసెస్ యునైటెడ్ ప్రొటెస్టంట్ తెగ అయిన చర్చ్ ఆఫ్ సౌత్ ఇండియా 22 డియోసెస్‌లలో ఒకటి .
## చరిత్ర
రాయలసీమ డియోసెస్ 15 జూలై 1950న అప్పటి కడప డియోసెస్, దక్షిణ భారత చర్చి యొక్క అనంతపురం-కర్నూలు డియోసెస్ నుండి వేరు చేయబడింది.
## డయోసెస్ బిషప్‌లు
* అనంతపురం-కర్నూలు డయాసిస్

*** కడప డియోసెస్**

*** రాయలసీమ డియోసెస్ ( అనంతపురం-కర్నూలు డయాసెస్, కడప డియోసెస్ ఏకీకరణ )**

## మూలాలు

వర్గం:కడప జిల్లా
వర్గం:భారతదేశంలోని రోమన్ క్యాథలిక్ డయాసిస్ లు
వర్గం:క్రైస్తవ మతము
రయ్యాన్ పఠాన్

**రయ్యాన్ పఠాన్** (జననం 1991 డిసెంబరు 6) కెనడా క్రికెట్ ఆటగాడు. 2013 లో అతను కెనడా జాతీయ జట్టు తరపున క్రికెట్ రంగంపై అడుగుపెట్టాడు. అతను కుడిచేతి వాటం బ్యాటేరు, కుడిచేతి వాటం ఫాస్ట్-మీడియం బౌలరు,

## తొలి జీవితం
పఠాన్ టొరంటోలో జన్మించాడు. ఐర్లాండ్‌లో జరిగిన 2011 అండర్-19 క్రికెట్ ప్రపంచ కప్ క్వాలిఫైయర్‌లో కెనడా అండర్-19 జట్టుకు ప్రాతినిధ్యం వహించాడు. 2010 అండర్-19 క్రికెట్ ప్రపంచ కప్‌లో ఆడిన తన అన్నయ్య రియాజ్ "రిజ్జీ" పఠాన్ అడుగుజాడలలో నడిచాడు.

## కెరీర్
పఠాన్ 2013 మార్చిలో కెన్యాతో జరిగిన వన్డే ఇంటర్నేషనల్ (ODI)లో అడుగుపెట్టాడు.

2018 జూన్ 3న, గ్లోబల్ T20 కెనడా టోర్నమెంట్ ప్రారంభ ఎడిషన్ కోసం ఆటగాళ్ల డ్రాఫ్ట్‌లో మాంట్రియల్ టైగర్స్ తరపున ఆడటానికి అతను ఎంపికయ్యాడు.   2019 జూన్లో, 2019 గ్లోబల్ T20 కెనడా టోర్నమెంట్‌లో వాంకోవర్ నైట్స్ ఫ్రాంచైజ్ జట్టు తరపున ఆడటానికి ఎంపికయ్యాడు.  2019 అక్టోబరులో, అతను వెస్టిండీస్‌లో జరిగే 2019–20 రీజినల్ సూపర్ 50 టోర్నమెంట్ కోసం కెనడా జట్టులో చోటు సంపాదించాడు. 

2021 జూన్‌లో రయ్యాన్, యునైటెడ్ స్టేట్స్‌లో జరిగే మైనర్ లీగ్ క్రికెట్ టోర్నమెంటు కోసం ఎంపికయ్యాడు.  2021 సెప్టెంబరులో, ఫ్రాంచైజ్ లీగ్ ఎవరెస్ట్ ప్రీమియర్ లీగ్‌లో బిరాట్‌నగర్ వారియర్స్ తరపున ఆడాడు.  2021 అక్టోబరులో, యాంటిగ్వాలో జరిగిన 2021 ICC పురుషుల T20 ప్రపంచ కప్ అమెరికాస్ క్వాలిఫైయర్ టోర్నమెంటు కోసం కెనడా ట్వంటీ20 ఇంటర్నేషనల్ (T20I) జట్టులో అతన్ని ఎంపిక చేసారు. 2021 నవంబరు 7న బహామాస్‌తో జరిగిన మ్యాచ్‌లో కెనడా తరపున టీ20ఐ ల్లోకి ప్రవేశించాడు. 2022 ఫిబ్రవరిలో ఒమన్‌లో జరిగిన 2022 ICC పురుషుల T20 ప్రపంచ కప్ గ్లోబల్ క్వాలిఫైయర్ A టోర్నమెంటు కోసం కెనడా జట్టుకు ఎంపికయ్యాడు.

పఠాన్ వాంకోవర్ నైట్స్ జట్టు సభ్యుడిగా 2023 గ్లోబల్ T20 కెనడాలో కూడా ఆడాడు.

2024 మేలో, అతను 2024 ICC పురుషుల T20 ప్రపంచ కప్ టోర్నమెంట్ కోసం కెనడా జట్టులో చోటు దక్కించుకున్నాడు. 

## మూలాలు

* 
వర్గం:కెనడా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1991 జననాలు
కన్వెన్షన్ ఆఫ్ బాప్టిస్ట్ చర్చిస్ ఆఫ్ నార్తర్న్ సిర్కార్స్

**ది కన్వెన్షన్ ఆఫ్ బాప్టిస్ట్ చర్చిస్ ఆఫ్ నార్తర్న్ సిర్కార్స్** (సి. బి. సి. ఎన్. సి.) ఉత్తర తీరప్రాంత ఆంధ్రప్రదేశ్ బాప్టిస్ట్ క్రైస్తవ వర్గం. ఈ చర్చిలు దక్షిణ భారతదేశంలోని తెలుగు క్రైస్తవ సమాజంలో భాగంగా ఉన్నాయి. ఇది బాప్టిస్ట్ వరల్డ్ అలయన్స్ (బి. డబ్ల్యు. ఎ), నేషనల్ కౌన్సిల్ ఆఫ్ చర్చిస్ ఇన్ ఇండియా (ఎన్. సి. సి. ఐ), వరల్డ్ కౌన్సిల్ ఆఫ్ చర్చెస్ (డబ్ల్యు. సి. చి. ఐ) కు అనుబంధంగా ఉంది.
## చరిత్ర
కెనడియన్ బాప్టిస్ట్ మిషన్ 1874లో కెనడియన్ బ్యాప్టిస్టులు అంటారియో, క్యూబెక్లతో కలిసి థామస్ గాబ్రియేల్ స్థాపించారు. 

1947 నుండి 1972 వరకు నార్తర్న్ సర్కార్స్ బాప్టిస్ట్ చర్చిల సమావేశం ఇబ్బందులు ఉన్నప్పటికీ అప్రయత్నంగా నిర్వహించబడింది. 1972లో సమావేశంలో సంక్షోభం తలెత్తి కోలుకోలేని నష్టాన్ని కలిగించింది. 1972 నుండి 1974 వరకు సిబిసిఎన్‌సిలో సంక్షోభం  చారిత్రక పూర్వగాములపై ​​దర్యాప్తు అనే శీర్షికతో ఎం.బి దివాకర్ సంక్షోభంపై పరిశోధన చేశారు. సంక్షోభం కారణంగా కెనడియన్ బాప్టిస్ట్ మిషన్ స్థాపించిన చర్చిలు కాంగ్రిగేషనల్ రకం నిర్మాణం కారణంగా ముందుకు సాగడం కొనసాగించాయి. అయితే కేంద్ర నాయకత్వం స్థానంలో లేదు ఎందుకంటే కన్వెన్షన్‌లో అనేక భిన్నాలు ఉన్నాయి, ప్రతి ఒక్కటి సరైన వారసుడిగా చెప్పుకుంటాయి, ఈ విషయం ఇప్పటికీ సబ్‌జుడిషియల్‌గా ఉంది. 

2023లో అసోసియేషన్ ప్రచురించిన జనాభా లెక్కల ప్రకారం, ఇది 310 చర్చిలను, 240,000 మంది సభ్యులను కలిగి ఉందని పేర్కొంది.****  

## పాఠశాలలు

* **మంత్రివర్గ**
** ఆంధ్ర క్రైస్తవ వేదాంత కళాశాల, సికింద్రాబాద్, తెలంగాణ (సెమినరీ కౌన్సిల్ ద్వారా) 
** బాప్టిస్ట్ థియోలాజికల్ సెమినరీ, కాకినాడ, ఆంధ్రప్రదేశ్ 
* **మంత్రివర్గ మరియు సాంకేతిక**
** ఎవా రోజ్ యార్క్ బైబిల్ ట్రైనింగ్ అండ్ టెక్నికల్ స్కూల్ ఫర్ ఉమెన్, తుని, ఆంధ్రప్రదేశ్

## మూలాలు

వర్గం:కడప జిల్లా
వర్గం:భారతదేశంలోని రోమన్ క్యాథలిక్ డయాసిస్ లు
వర్గం:క్రైస్తవ మతము
అభిజిత్ చక్రవర్తి

**అభిజిత్ అజిత్ చక్రవర్తి** (జననం 13 మార్చి 1991) భారతీయ క్రికెటర్. అతను జనవరి 8, 2018న 2017–18 జోనల్ T20 లీగ్‌లో త్రిపుర తరపున ట్వంటీ20 అరంగేట్రం చేశాడు. అతను ఫిబ్రవరి 5, 2018న 2017–18 విజయ్ హజారే ట్రోఫీలో త్రిపుర తరపున లిస్ట్ A అరంగేట్రం చేశాడు.

## మూలాలు

## బాహ్య లింకులు

* 
వర్గం:త్రిపుర క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1991 జననాలు
ఆరోన్ జాన్సన్ (క్రికెట్ క్రీడాకారుడు)

**ఆరోన్ ఓర్లాండో జాన్సన్** జమైకాలో జన్మించిన మాజీ క్రికెట్ ఆటగాడు. అతను కెనడా జాతీయ క్రికెట్ జట్టుకు ప్రాతినిధ్యం వహించాడు. 2022 అతనులో కెనడా తరపున అంతర్జాతీయ క్రికెట్ రంగప్రవేశం చేశాడు. అతను కుడిచేతి వాటం బ్యాట్స్‌మన్.

## ప్రారంభ జీవితం, విద్య
జాన్సన్, జమైకాలోని సెయింట్ కేథరీన్‌లో జన్మించాడు.  స్పానిష్ టౌన్‌లోని సెయింట్ కేథరీన్ హై స్కూల్‌లో చదువుకున్నాడు.  తన టీనేజ్ చివరిలో ఉన్నప్పుడు అతని కుటుంబం కెనడాకు వెళ్లి, ఆల్బెర్టాలోని ఫోర్ట్ మెక్‌ముర్రేలో స్థిరపడింది. తరువాత, అతను స్కాలర్‌షిప్‌పై కెయానో కాలేజీలో చదివాడు.

## దేశీయ, ఫ్రాంచైజ్ కెరీర్
ఆరోన్ జాన్సన్ మిడిల్‌సెక్స్ లీగ్‌లోని షెపర్డ్స్ బుష్ క్రికెట్ క్లబ్‌లో రెండు సీజన్లు ఆడాడు. 2022 జాతీయ ట్వంటీ20 ఛాంపియన్‌షిప్‌లలో బ్రిటిష్ కొలంబియాకు ప్రాతినిధ్యం వహించాడు. 2023 గ్లోబల్ T20 కెనడా టోర్నమెంట్ కోసం అతను బ్రాంప్టన్ వోల్వ్స్ తరపున ఆడటానికి ఎంపికయ్యాడు.

## అంతర్జాతీయ కెరీర్
ఆరోన్ జాన్సన్ 2022 జూలైలో నేపాల్‌తో జరిగిన 50 ఓవర్ల సిరీస్‌లో కెనడా తరపున అంతర్జాతీయ రంగప్రవేశం చేశాడు  అతను ఒమన్‌లో జరిగిన 2022 డెసర్ట్ కప్ T20I సిరీస్‌లో బహ్రెయిన్‌తో జరిగిన ట్వంటీ20 అంతర్జాతీయ పోటీల్లోకి అడుగుపెట్టాడు. రెండు మ్యాచ్‌ల తర్వాత అతను తన తొలి T20I సెంచరీని నమోదు చేశాడు, ఒమన్‌పై 69 బంతుల్లో 109 నాటౌట్‌గా నిలిచాడు.  ఇది T20I క్రికెట్‌లో కెనడియన్ బ్యాట్స్‌మన్ చేసిన అత్యధిక స్కోరుకు కొత్త రికార్డును కూడా సృష్టించింది.

2023 మార్చి 27న, జాన్సన్ జింబాబ్వేలో జరిగిన 2023 క్రికెట్ ప్రపంచ కప్ క్వాలిఫైయర్‌లో జెర్సీతో జరిగిన మ్యాచ్‌తో తన వన్డే ఇంటర్నేషనల్ (ODI) అరంగేట్రం చేశాడు.

2023 అక్టోబరు 3న, కెనడా ICC పురుషుల T20 ప్రపంచ కప్ అమెరికాస్ రీజియన్ ఫైనల్‌లో పనామాతో తలపడింది. జాన్సన్ 59 బంతుల్లో 205.08 స్ట్రైక్ రేట్‌తో ఆరు 4లు, 11 6లతో విధ్వంసకరమైన 121* (నాటౌట్) పరుగులు చేశాడు. కెనడా 163 పరుగుల తేడాతో గెలిచింది, అతను ప్లేయర్ ఆఫ్ ది మ్యాచ్‌గా నిలిచాడు. 

2024 మేలో, అతను 2024 ICC పురుషుల T20 ప్రపంచ కప్ టోర్నమెంట్ కోసం కెనడా జట్టులో చోటు దక్కించుకున్నాడు.  2024 ప్రపంచ కప్‌లో, USA తో జరిగిన తొలి మ్యాచ్‌లో 16 బంతుల్లో 23 పరుగులు చేశాడు. ఐర్లాండ్‌తో జరిగిన ఓపెనర్‌లో అతను 13 బంతుల్లో 14 పరుగులు చేశాడు. పాకిస్తాన్‌తో జరిగిన మ్యాచ్‌లో 44 బంతుల్లో 52 పరుగులు చేశాడు. ఇది అతని జట్టుకు అత్యధిక స్కోరు.

2025 సెప్టెంబరులో, జాన్సన్ అంతర్జాతీయ క్రికెట్ నుంచి రిటైర్మెంట్ ప్రకటించాడు. అతను 2025 జూన్లో కేమన్ ఐలాండ్స్‌తో తన చివరి T20I, 2024 సెప్టెంబరులో ఒమన్‌తో తన చివరి వన్‌డే ఆడాడు.

## మూలాలు

వర్గం:జీవిస్తున్న ప్రజలు
వర్గం:1991 జననాలు
వర్గం:కెనడా టీ20 క్రికెట్ క్రీడాకారులు
పర్గత్ సింగ్ (క్రికెటర్)

**పర్గత్ సింగ్** (జననం 1992 ఏప్రిల్ 13) భారతదేశంలో జన్మించిన కెనడా క్రికెట్ ఆటగాడు. కెనడా జాతీయ క్రికెట్ జట్టు తరపున ఆడుతున్నాడు. అతను 2015 అక్టోబరు 22న 2015–16 రంజీ ట్రోఫీలో ఫస్ట్-క్లాస్ క్రికెట్‌ రంగప్రవేశం చేశాడు. 

## తొలి జీవితం, కుటుంబం
పర్గత్ సింగ్ 1992 ఏప్రిల్ 13న భారతదేశంలోని పంజాబ్‌లోని రూప్‌నగర్‌లో జన్మించాడు. బాల్యంలో ఎక్కువ భాగం జలందర్‌లో గడిపాడు.

2020 లో సింగ్ తన కుటుంబంతో పాటు కెనడా వలస వెళ్లాడు.

## కెరీర్
సింగ్ 2015 డిసెంబరు 10న 2015–16 విజయ్ హజారే ట్రోఫీలో లిస్ట్ ఎ జట్టులోకి అడుగుపెట్టాడు. 2016 జనవరి 2న 2015–16 సయ్యద్ ముష్తాక్ అలీ ట్రోఫీలో తొలి ట్వంటీ20 ఆడాడు.

2022 నవంబరులో సింగ్, 2022 డెసర్ట్ కప్ T20I సిరీస్ కోసం కెనడా T20I జట్టుకు ఎంపికయ్యాడు. 2022 నవంబరు 14న బహ్రెయిన్‌పై తన తొలి టీ20ఐ ఆడాడు. 

2023 మార్చిలో, సింగ్ 2023 క్రికెట్ ప్రపంచ కప్ క్వాలిఫైయర్ ప్లే-ఆఫ్ కోసం కెనడా జట్టులో చోటు దక్కించుకున్నాడు.  2023 మార్చి 27న కెనడా తరపున జెర్సీతో జరిగిన టోర్నమెంట్‌లో తన తొలి వన్డే ఇంటర్నేషనల్ (ODI) ఆడాడు. అతను 2023 ఏప్రిల్ 1న యునైటెడ్ అరబ్ ఎమిరేట్స్‌తో జరిగిన మ్యాచ్‌లో ODI క్రికెట్‌లో తన తొలి సెంచరీ సాధించాడు. 

2024 మేలో సింగ్, 2024 ICC పురుషుల T20 ప్రపంచ కప్ టోర్నమెంట్ కోసం ఎంపిక చేసిన కెనడా జట్టులో చోటు సంపాదించుకున్నాడు. 

## మూలాలు

వర్గం:పంజాబ్ క్రికెట్ క్రీడాకారులు
వర్గం:కెనడా టీ20 క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1992 జననాలు
ఆసిఫ్ ఖాన్ (ఎమిరాటీ క్రికెటర్)

**ఆసిఫ్ ఖాన్** (జననం 15 ఫిబ్రవరి 1990) పాకిస్తానీ క్రికెటర్, ఆయన ప్రస్తుతం అంతర్జాతీయ క్రికెట్‌లో యునైటెడ్ అరబ్ ఎమిరేట్స్‌కు ప్రాతినిధ్యం వహిస్తున్నాడు. ఆసిఫ్ 2007 & 2014 మధ్య  పాకిస్తాన్‌లో దేశీయ క్రికెట్ ఆడాడు, అందులో లాహోర్ తరపున 32 ఫస్ట్-క్లాస్ మ్యాచ్‌లు ఉన్నాయి. 

ఆసిఫ్ కుడిచేతి వాటం బ్యాట్స్‌మన్, దేశంలో తన నివాసం ఆధారంగా అర్హత పొందిన తర్వాత జాతీయ క్రికెట్ జట్టుకు ఎంపిక కావాలనే లక్ష్యంతో  2017లో యుఎఇకి వెళ్లాడు.  

ఆసిఫ్ ఖాన్ మార్చి 2022లో 2022 యునైటెడ్ అరబ్ ఎమిరేట్స్ ట్రై-నేషన్ సిరీస్ టోర్నమెంట్ కోసం యూఏఈ వన్డే ఇంటర్నేషనల్ (వన్డే) జట్టులో తొలిసారి చోటు దక్కించుకున్నాడు. ఆయన 20222 మార్చి 5న ఒమన్‌తో జరిగిన మ్యాచ్‌తో తన వన్డే అరంగేట్రం చేశాడు.  

ఆసిఫ్ ఖాన్ 2023 మార్చి 16న, నేపాల్‌తో జరిగిన మ్యాచ్‌లో వన్డేలలో తన మొదటి సెంచరీ (101*), కేవలం 41 బంతుల్లోనే సాధించాడు, ఇది ఒక అసోసియేట్ దేశం నుండి ఒక ఆటగాడు చేసిన వేగవంతమైన సెంచరీ, వన్డేలో మొత్తం మీద నాల్గవ వేగవంతమైన సెంచరీ. ఆయన 2023 క్రికెట్ ప్రపంచ కప్ క్వాలిఫైయర్ ప్లే-ఆఫ్‌లో యునైటెడ్ స్టేట్స్‌తో జరిగిన మ్యాచ్‌లో 84 బంతుల్లో 103 పరుగులు చేసి తన రెండవ వన్డే సెంచరీని సాధించాడు, ఇది ఆయన కెరీర్‌లో అత్యుత్తమమైనది.
## మూలాలు

వర్గం:పాకిస్తానీ ముస్లింలు
వర్గం:పాకిస్తాన్ క్రికెట్ క్రీడాకారులు
వర్గం:యునైటెడ్ అరబ్ ఎమిరేట్స్ క్రికెట్ క్రీడాకారులు
రవీందర్‌పాల్ సింగ్

**రవీందర్‌పాల్ సింగ్** (జననం 1988 అక్టోబరు 14) కెనడా క్రికెట్ ఆటగాడు. కుడిచేతి వాటం బ్యాటరు.

## కెరీర్
2019 ఏప్రిల్లో, నమీబియాలో జరిగిన 2019 ICC వరల్డ్ క్రికెట్ లీగ్ డివిజన్ టూ టోర్నమెంట్ కోసం కెనడా జట్టులో సింగ్ చోటు దక్కించుకున్నాడు.  అతను 2019 ఏప్రిల్ 24న జరిగిన 2019 ICC వరల్డ్ క్రికెట్ లీగ్ డివిజన్ టూ టోర్నమెంట్‌లో పాపువా న్యూ గినియాపై కెనడా తరపున లిస్ట్ A లో అడుగుపెట్టాడు. అతని లిస్ట్ Aలో ఆడటానికి ముందు, అతను నార్త్ కరోలినాలోని మోరిస్‌విల్లేలో జరిగిన 2018–19 ICC T20 వరల్డ్ కప్ అమెరికాస్ క్వాలిఫైయర్ టోర్నమెంట్ కోసం కెనడా జట్టులో చోటు దక్కించుకున్నాడు. 

2019 జూన్లో, అతను 2019 గ్లోబల్ T20 కెనడా టోర్నమెంట్‌లో టొరంటో నేషనల్స్ ఫ్రాంచైజీ జట్టు తరపున ఆడటానికి ఎంపికయ్యాడు.

2018–19 ICC T20 ప్రపంచ కప్ అమెరికాస్ క్వాలిఫైయర్ టోర్నమెంటు రీజినల్ ఫైనల్స్ కోసం అతను కెనడా జట్టులో చేరాడు.  2019 ఆగస్టు 18న కేమన్ ఐలాండ్స్‌తో జరిగిన మ్యాచ్‌లో కెనడా తరపున ట్వంటీ20 అంతర్జాతీయ (T20I) రంగప్రవేశం చేశాడు  అందులో అతను 48 బంతుల్లో 101 పరుగులు చేసి T20I మ్యాచ్‌లో సెంచరీ సాధించిన తొలి కెనడా బ్యాటరుగా నిలిచాడు.  తొలి మ్యాచ్ లోనే సెంచరీ చేసిన తొలి క్రికెటర్ కూడా అతను.

2019 సెప్టెంబరులో, అతను 2019 మలేషియా క్రికెట్ వరల్డ్ కప్ ఛాలెంజ్ లీగ్ A టోర్నమెంట్ కోసం కెనడా జట్టులో చోటు దక్కించుకున్నాడు.  2019 అక్టోబరులో, యునైటెడ్ అరబ్ ఎమిరేట్స్‌లో జరిగిన 2019 ICC T20 ప్రపంచ కప్ క్వాలిఫైయర్ టోర్నమెంట్ కోసం కెనడా జట్టుకు ఎంపికయ్యాడు.

2020 అక్టోబరులో, లంక ప్రీమియర్ లీగ్ ప్రారంభ ఎడిషన్ కోసం కొలంబో కింగ్స్ అతన్ని తీసుకుంది. 2021 అక్టోబరులో, యాంటిగ్వాలో జరిగిన 2021 ICC పురుషుల T20 ప్రపంచ కప్ అమెరికాస్ క్వాలిఫైయర్ టోర్నమెంట్ కోసం కెనడా జట్టులోకి అతన్ని తీసుకున్నారు. 2022 ఫిబ్రవరిలో, ఒమన్‌లో జరిగిన 2022 ICC పురుషుల T20 ప్రపంచ కప్ గ్లోబల్ క్వాలిఫైయర్ A టోర్నమెంట్ కోసం కెనడా జట్టుకు ఎంపికయ్యాడు.

2023 మార్చిలో అతను, 2023 క్రికెట్ ప్రపంచ కప్ క్వాలిఫైయర్ ప్లే-ఆఫ్ కోసం కెనడా జట్టులో చోటు సాధించాడు.  2023 మార్చి 27న ఆ టోర్నమెంట్‌లో జెర్సీపై కెనడా తరపున తన తొలి వన్డే ఇంటర్నేషనల్ ఆడాడు.

2024 మేలో, అతను 2024 ICC పురుషుల T20 ప్రపంచ కప్ టోర్నమెంట్ కోసం కెనడా జట్టుకు ఎంపికయ్యాడు.

## మూలాలు

* 
వర్గం:కెనడా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1988 జననాలు
నవనీత్ ధలివాల్

**నవనీత్ ధాలివాల్** (జననం 1988 అక్టోబరు 10) భారతదేశంలో జన్మించిన కెనడా క్రికెట్ ఆటగాడు, మాజీ కెప్టెన్. కెనడా జాతీయ క్రికెట్ జట్టుకు ఆడుతున్నాడు.

## తొలి జీవితం
నవనీత్ ధాలివాల్ 1988 అక్టోబరు 10న భారతదేశంలోని చండీగఢ్‌లో జన్మించాడు. 22 సంవత్సరాల వయసులో అతని కుటుంబం ఒక గ్యాస్ స్టేషన్ కొనుగోలు చేసినప్పుడు అతను కెనడా వెళ్లాడు.

## కెరీర్
అతను 2015 జనవరి 17న నెదర్లాండ్స్‌తో జరిగిన మ్యాచ్‌లో కెనడా తరపున 2015 ICC వరల్డ్ క్రికెట్ లీగ్ డివిజన్ టూ టోర్నమెంటులో లిస్ట్ A క్రికెట్ లోకి అడుగుపెట్టాడు.

2018 జనవరిలో అతను, 2018 ICC వరల్డ్ క్రికెట్ లీగ్ డివిజన్ టూ టోర్నమెంటు కోసం కెనడా జట్టులో చోటు దక్కించుకున్నాడు. 2018 సెప్టెంబరులో అతను 2018–19 ICC వరల్డ్ ట్వంటీ20 అమెరికాస్ క్వాలిఫైయర్ టోర్నమెంటు కోసం ఎంపిక చేసిన కెనడా జట్టులో చోటు దక్కించుకున్నాడు. అక్కడ ఆరు మ్యాచ్‌లలో 83 పరుగులు చేసి, టోర్నమెంటులో కెనడా తరపున అత్యధిక పరుగులు చేసిన ఆటగాడిగా నిలిచాడు. 

2018 అక్టోబరులో నవ్‌నీత్, వెస్టిండీస్‌లో జరిగిన 2018–19 రీజినల్ సూపర్ 50 టోర్నమెంటు కెనడా జట్టుకు ఎంపికై, ఆరు మ్యాచిల్లో 271 పరుగులతో టోర్నమెంటులో కెనడా తరఫున అత్యధిక పరుగులు చేసిన ఆటగాడిగా నిలిచాడు.  2019 ఏప్రిల్లో, నమీబియాలో జరిగిన 2019 ఐసిసి వరల్డ్ క్రికెట్ లీగ్ డివిజన్ టూ టోర్నమెంటు కోసం కెనడా జట్టులో అతను స్థానం పొందాడు. అక్కడ ఐదు మ్యాచ్‌ల్లో 219 పరుగులతో టోర్నమెంటులో కెనడా తరఫున అత్యధిక పరుగులు చేసిన ఆటగాడిగా నిలిచాడు.

2019 జూన్లో, అతను 2019 గ్లోబల్ T20 కెనడా టోర్నమెంటులో ఎడ్మాంటన్ రాయల్స్ ఫ్రాంచైజ్ జట్టుకు ఎంపికయ్యాడు. 

2019 ఆగస్టులో, అతను 2018–19 ICC T20 ప్రపంచ కప్ అమెరికాస్ క్వాలిఫైయర్ టోర్నమెంటులో ప్రాంతీయ ఫైనల్స్ కోసం కెనడా జట్టుకు కెప్టెన్‌గా ఎంపికయ్యాడు.  2019 ఆగస్టు 18న నవ్‌నీత్, కేమన్ ఐలాండ్స్‌తో జరిగిన మ్యాచ్‌లో కెనడా తరపున ట్వంటీ20 అంతర్జాతీయ (T20I) పోటీల్లోకి అడుగుపెట్టి, ఆరు మ్యాచ్‌లలో 190 పరుగులతో అత్యధిక పరుగులు చేసిన ఆటగాడిగా నిలిచాడు. 

2019 సెప్టెంబరులో, 2019 మలేషియా క్రికెట్ వరల్డ్ కప్ ఛాలెంజ్ లీగ్ A టోర్నమెంటు కోసం కెనడా జట్టు కెప్టెన్‌గా ఎంపికయ్యాడు.  2019 సెప్టెంబరు 19న, మలేషియాతో జరిగిన మ్యాచ్‌లో, అతను 94 బంతుల్లో 140 పరుగులు చేశాడు. కెనడా జట్టు 50 ఓవర్లలో 408/7 పరుగులు చేసింది.  అతను మూడు మ్యాచ్‌లలో 250 పరుగులతో కెనడా తరపున అత్యధిక పరుగులు చేసిన ఆటగాడిగా నిలిచాడు. 2019 అక్టోబరులో, యునైటెడ్ అరబ్ ఎమిరేట్స్‌లో జరిగే 2019 ICC T20 ప్రపంచ కప్ క్వాలిఫైయర్ టోర్నమెంటు కోసం కెనడా జట్టు కెప్టెన్‌గా ఎంపికయ్యాడు.  టోర్నమెంటుకు ముందు, అంతర్జాతీయ క్రికెట్ కౌన్సిల్ (ICC) అతన్ని కెనడా జట్టులో కీలక ఆటగాడిగా పేర్కొంది.

2021 అక్టోబరులో, అతను ఆంటిగ్వాలో జరిగిన 2021 ICC పురుషుల T20 ప్రపంచ కప్ అమెరికాస్ క్వాలిఫైయర్ టోర్నమెంటు కోసం కెనడా జట్టుకు కెప్టెన్‌గా ఎంపికయ్యాడు. 2022 ఫిబ్రవరిలో, అతను మళ్ళీ ఒమన్‌లో జరిగిన 2022 ICC పురుషుల T20 ప్రపంచ కప్ గ్లోబల్ క్వాలిఫైయర్ A టోర్నమెంటు కోసం జాతీయ జట్టుకు కెప్టెన్‌గా ఎంపికయ్యాడు.

2024 మేలో 2024 ICC పురుషుల T20 ప్రపంచ కప్ టోర్నమెంటు కోసం కెనడా జట్టులో చోటు దక్కించుకున్నాడు. 

2025 ఏప్రిల్లో, కేమన్ దీవులలో జరిగిన 2025 నార్త్ అమెరికన్ కప్ కోసం అతను కెనడా జట్టుకు ఎంపికయ్యాడు. టోర్నమెంటులో కెనడా తరపున అత్యధిక పరుగులు సాధించాడు. 2025 మేలో, 2025 యునైటెడ్ స్టేట్స్ ట్రై-నేషన్ సిరీస్ కోసం కెనడా జట్టులో అతనికి స్థానం లభించింది.

## మూలాలు

వర్గం:కెనడా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1988 జననాలు
నందన్ యాదవ్

**నందన్ కుమార్ యాదవ్** (జననం జూలై 27, 2000) నేపాల్ దేశానికి చెందిన జాతీయ క్రికెటర్. ఆయన 2025 ఏప్రిల్ 9న ఖతార్‌తో జరిగిన హాంకాంగ్ క్వాడ్రాంగ్యులర్ పురుషుల టీ20 సిరీస్‌లో తన టీ20ఐ  అరంగేట్రం చేశాడు. అతని వన్డే అరంగేట్రం డండీలో నెదర్లాండ్స్‌తో జరిగింది, నేపాల్ తరపున 42వ వన్డే ఆటగాడిగా నిలిచాడు.
## ప్రారంభ జీవితం
నందన్ యాదవ్ తన క్రికెట్ ప్రయాణాన్ని నేపాల్ దేశీయ సర్క్యూట్‌లో ప్రారంభించాడు, తన క్రమశిక్షణా బౌలింగ్, బంతిని స్వింగ్ చేయగల సామర్థ్యంతో సెలెక్టర్లను ఆకట్టుకున్నాడు. ఆయన స్థానిక లీగ్‌లు, జాతీయ టోర్నమెంట్‌లలో అతని ప్రదర్శనలు అతనికి అంతర్జాతీయ మ్యాచ్‌లకు నేపాల్ జట్టులో స్థానం సంపాదించిపెట్టాయి. 

నందన్ బాగ్మతి జట్టులో రెగ్యులర్ ఆటగాడు. నందన్ నేపాల్‌లోని ప్రముఖ టీ20 క్రికెట్ పోటీ అయిన నేపాల్ ప్రీమియర్ లీగ్‌లో పాల్గొన్నాడు.
## అంతర్జాతీయ కెరీర్
నందన్ యాదవ్ 2025లో తన టీ20ఐ  క్యాప్‌ను అందుకున్నాడు. ఆయన వన్డే అరంగేట్రం ఒక మైలురాయి క్షణం, నేపాల్ మాజీ కెప్టెన్ జ్ఞానేంద్ర మల్లా అతనికి తన అధికారిక క్యాప్‌ను అందుకున్నాడు. ఆయన అప్పటి నుండి నేపాల్ పేస్ అటాక్‌లో కీలక పాత్ర పోషించాడు, అంతర్జాతీయ టోర్నమెంట్లలో కీలకమైన వికెట్లను అందించాడు. విభిన్న పిచ్ పరిస్థితులకు అనుగుణంగా ఉండే అతని సామర్థ్యం అతన్ని నేపాల్ బౌలింగ్ లైనప్‌కు విలువైన ఆస్తిగా చేస్తుంది. 

## ఆట శైలి
యాదవ్ తన కుడిచేతి మీడియం పేస్ బౌలర్‌గా ప్రసిద్ధి చెందాడు, ఆయన వేగం కంటే ఖచ్చితత్వం, కదలికలపై దృష్టి పెడతాడు. ఒత్తిడిలో నియంత్రణను కొనసాగించే అతని సామర్థ్యం నేపాల్ పోటీ మ్యాచ్‌లలో విజయాలు సాధించడంలో సహాయపడింది.  
## మూలాలు

వర్గం:2000 జననాలు
వర్గం:నేపాల్ క్రికెట్ క్రీడాకారులు
వర్గం:క్రికెట్ క్రీడాకారులు
వర్గం:నేపాల్ వ్యక్తులు
అకిఫ్ రాజా

**అకిఫ్ రాజా** (జననం 24 నవంబర్ 1992) పాకిస్తాన్‌ క్రికెటర్, ఆయన యునైటెడ్ అరబ్ ఎమిరేట్స్ జాతీయ క్రికెట్ జట్టు తరపున ఆడుతున్నాడు. అకిఫ్ రాజా జనవరి 2014లో పాకిస్తాన్‌లో జరిగిన 2013–14 క్వాయిడ్-ఎ-అజామ్ ట్రోఫీలో లాహోర్ షాలిమార్ తరపున  ఫస్ట్-క్లాస్ మ్యాచ్‌లో ఆడాడు. 

అకిఫ్ రాజా అక్టోబర్ 2021లో 2021 సమ్మర్ టీ20 బాష్ టోర్నమెంట్ కోసం యూఏఈ ట్వంటీ20 ఇంటర్నేషనల్ (టీ20ఐ) జట్టులో చోటు దక్కించుకున్నాడు. ఆయన 2021 అక్టోబర్ 8న ఐర్లాండ్‌తో జరిగిన యూఏఈ తరపున తన టీ20ఐ అరంగేట్రం చేశాడు. ఆయన నవంబర్ 2021లో 2021 నమీబియా ట్రై-నేషన్ సిరీస్ కోసం యూఏఈ వన్ డే ఇంటర్నేషనల్ (వన్ డే) జట్టులో చోటు దక్కించుకున్నాడు.  

అకిఫ్ రాజా ఫిబ్రవరి 2022లో ఒమన్‌తో జరిగిన సిరీస్ కోసం యూఏఈ వన్ డే జట్టుకు ఎంపికయ్యాడు. ఆయన 2022 ఫిబ్రవరి 6న ఒమన్‌తో జరిగిన యూఏఈ తరపున తన వన్ డే అరంగేట్రం చేశాడు.
## వ్యక్తిగత జీవితం
అకిఫ్ రాజా 1992 నవంబర్ 24న పాకిస్తాన్‌లోని లాహోర్‌లో నస్రీన్ అక్తర్, రాజా ఆరిఫ్ ఉల్లా ఖాన్ దంపతులకు జన్మించాడు.ఆయన తండ్రి కోవిడ్-19తో మరణించాడు. ఆయన 2017లో యుఎఇకి వెళ్లారు, మొదట అబుదాబిలోని ఎన్‌ఎంసి హెల్త్‌లో, తరువాత షార్జాలోని ఎంజిఎం మెడికల్ సెంటర్‌లో పని చేశాడు.  
## మూలాలు

వర్గం:పాకిస్తానీ ముస్లింలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వ్యక్తులు
వర్గం:యునైటెడ్ అరబ్ ఎమిరేట్స్ క్రికెట్ క్రీడాకారులు
జయమంత్ మిశ్రా

డాక్టర్ జయమంత్ మిశ్రా (15 అక్టోబర్ 1925-7 సెప్టెంబర్ 2010) భారతదేశానికి చెందిన ప్రముఖ సంస్కృత పండితుడు.ప్రసిద్ధ మైథిలి కవి కూడా. ఆయనకు "మహామహోపాధ్యాయ", రాష్ట్రపతి అవార్డు, "కాళిదాస్ సమ్మాన్", వనభట్&#x2D;&#x20;&#xC05;&#xC28;&#xC3F;&#x2E; సహా అనేక ప్రతిష్టాత్మక గౌరవాలు లభించాయి. 1995లో ఆయనకు  కేంద్ర సాహిత్య అకాడమీ అవార్డు లభించింది. ఆయన ప్రధాన సాహిత్య రచనలు సంస్కృతం మహామనవచంపు, మైథిలి కవితల సంకలనం, మైథిలి కవిత కుసుమాంజలి. భారతదేశంలోని బీహార్ ప్రాంతపు ప్రముఖ విద్యావేత్తలలో ఆయన ఒకరు. ఆయన కె ఎస్ డి సంస్కృత విశ్వవిద్యాలయంకు వైస్ ఛాన్సలర్గా పనిచేశారు.

## రచనలు
ఆయన సాహిత్య రచనలలో చాలా వరకు వ్యంగ్య సాహిత్య స్వరాన్ని కలిగి ఉన్నాయి, దీనిని ఆయన వ్యక్తిగత, సామాజిక స్థాయిలో మానవ దురాచారాలను, బలహీనతలను ఎగతాళి చేయడానికి ఉపయోగించారు. అతని రచనలు  ప్రగతిశీల అభిప్రాయాలతో పాఠకులను ఆశ్చర్యపరుస్తాయి.

* కవితా కుసుమాంజలి
* మహాకవి విద్యాపీఠి

## మూలములు
* జయమంత్ మిశ్రా
* 

*
వర్గం:సంస్కృత కవులు
వధువు (టెలివిజన్ సిరీస్)

***వధువు*** అనేది సహనా దత్తా వ్రాసి పోలూరి  కృష్ణ దర్శకత్వం వహించిన భారతీయ తెలుగు భాషా థ్రిల్లర్ డ్రామా టెలివిజన్ సిరీస్.  శ్రీ వెంకటేష్ ఫిలిమ్స్ పతాకంపై శ్రీకాంత్ మోహతా , హేంద్ర సోని కలిసి దీనిని 

నిర్మించారు, ఇందులో అవికా గోర్, అలీ రెజా , నందు ప్రధాన పాత్రలలో  నటించారు .  ఇది డిస్నీ+ హాట్‌స్టార్‌లో 8 డిసెంబర్ 2023న ప్రదర్శించబడింది. ఇది   బెంగాలీ లో మొదటగా నిర్మించిన ధారావాహిక . హోయిచోయ్ *ఇందుఅనే  సిరీస్ కి* అధికారిక రీమేక్.

## కథాంశం
ఇందు పాత్ర కధానాయిక ఈ ధారా వాహికలో , ఇందు వివాహం ఒక విచిత్రమైన  కుటుంబంలో  చేసుకోబోతోంది. ఆమె మొదట సంజయ్ ని వివాహం చేసుకోవాల్సి ఉంది కానీ ఆమె సోదరి భాను అతనితో పారిపోతుంది. వివాహానికి ముందు రాత్రి, ఆమె కుటుంబానికి వరుడి కుటుంబం నుండి బహుమతులు అందుతాయి. అందులో పనస పండు ఒకటి కుట్టినట్లు కనిపిస్తుంది . ఆ పరివారం దానిని తెరిచి చూస్తే అందులో ఒక ఆకు కనిపిస్తుంది.

ఇందు ఆ ఆకుతో తన అమ్మమ్మ దగ్గరికి వెళ్లి అది ఏమిటని అడుగుతుంది, అప్పుడు అది చాలా విషపూరితమైన బాకాగా మారుతుంది అది ఒక పిశాచానికి చెందిన వస్తువుగా తెలుస్తుంది . కధలో మరోవైపు, ఆనంద్ కు  పెళ్లి చెయ్యటానికి తన కుటుంబం ఇబ్బందులు పడ్తుంటారు . మూడుసార్లు ప్రయత్నాలు చివరి దాకా వచ్చి విఫలం చెందటంతో అతని కుటుంబం కూడా ఉద్రిక్తంగా ఉంది.  ఇలా ఈ  రెండు కుటుంబాలు ఎటువంటి ఇబ్బంది లేకుండా పెళ్లిని పూర్తి చేయాలని కోరుకుంటున్నాయి.

వివాహం తర్వాత జరిగే వేడుకల మధ్య, ఇందు అనేక అనుమానాస్పద సంఘటనలను ఎదుర్కొంటుంది, దీని వలన ఆమె తన అత్తమామలందరి ముందు అనుమానించేలా ప్రవర్తిస్తుంది . అప్పుడే ఆమె వదిన ఆత్మహత్య మరణ  వార్త కుటుంబాన్ని అల్లకల్లోలం చేస్తుంది. అప్పుడు  ఇందు ఈ తతంగం వెనుక ఉన్నది ఆర్య అని  నిర్ధారణకు వస్తుంది. ఎలా తెలుసుకుంది , తన వైవాహిక జీవితం ఎలా సాగింది అనేది మిగిలిన కధ . 

## తారాగణం

* అంజురి ఇందుగా అవికా గోర్
* ఇందు భర్త ఆనంద్‌గా నందు
* ఆర్యగా అలీ రెజా
* రూపా లక్ష్మి
* సంజయ్ గా సౌజస్ రేణుకుంట్ల

## ఉత్పత్తి
ఈ సిరీస్ సయంతన్ ఘోసల్ దర్శకత్వం వహించిన 2021 బెంగాలీ హోయిచోయ్ వెబ్ సిరీస్ *ఇందు* .  ఈ సిరీస్‌ను డిస్నీ+ హాట్‌స్టార్ తెలుగు లో నిర్మాణం చేస్తునట్టు  ప్రకటించింది.  అవికా గోర్, అలీ రెజా  నందు తారాగణంతో చేరడంతో ఈ ధారావాహిక నిర్మాణం ప్రారంభమైంది.  

## ఆదరణ
ఈ సిరీస్‌ను *123తెలుగు*  , *ABP దేశం* సమీక్షించాయి,  వారు 5కి 2.75 నక్షత్రాలను రేటింగ్ ఇచ్చారు, అయితే *[[హిందూస్తాన్ టైమ్స్]]*  ఇంకా  *OTTPlay*  వెబ్సైటు వారి సమీక్షలలో సిరీస్‌ను 5కి 3 నక్షత్రాలను రేటింగ్ ఇచ్చారు.

## మూలాలు

* ''వధువు''డిస్నీ+ హాట్‌స్టార్‌లో
వర్గం:వికీప్రాజెక్టు యూజర్‌గ్రూపు-గూగుల్ ఎడిటథాన్-2 లో భాగం
వర్గం:తెలుగు ధారావాహికలు
సత్‌బీర్ సింగ్

**సత్‌బీర్ సింగ్** (జననం 1953) ఒక భారతీయ క్రీడాకారుడు. 110 మీటర్ల హర్డిల్స్‌లో ఇతడు జపాన్‌లోని టోక్యోలో జరిగిన 1979,  1981 ఆసియా అథ్లెటిక్స్ ఛాంపియన్షిప్స్‌లో పతకాలు సాధించాడు.

## పతకాలు
ఇతడు జాతీయ, అంతర్జాతీయ క్రీడలలో గెలుపొందిన పతకాల వివరాలు ఇలా ఉన్నాయి.

## మూలాలు

వర్గం:జీవిస్తున్న ప్రజలు
వర్గం:1954 జననాలు
రాగిడి లక్ష్మారెడ్డి

**రాగిడి లక్ష్మారెడ్డి**, ఒక భారతీయ రాజకీయవేత్త. ఆయన తెలంగాణ రాష్ట్రంలోని మల్కాజ్‌గిరి లోక్‌సభ నియోజకవర్గంనకు భారత రాష్ట్ర సమితి పార్టీ నుండి 2024 లోక్‌సభ ఎన్నికలలో నామినేటెడ్ అయిన అభ్యర్థి.

## ప్రారంభ జీవితం
రాగిడి లక్ష్మారెడ్డి 1968 ఫిబ్రవరి 10న జన్మించాడు, ప్రస్తుతం తెలంగాణ రాష్ట్రం హైదరాబాదులో నివసిస్తున్నాడు.
## రాజకీయ జీవితం
1985లో ఎన్ఎస్యూఐ ప్రధాన కార్యదర్శిగా కాంగ్రెస్ పార్టీ ద్వారా రాజకీయాల్లోకి ప్రవేశించిన రాగిడి లక్ష్మారెడ్డి ఆ తర్వాత పార్టీలో వివిధ హోదాల్లో పనిచేసాడు.

ఆ తరువాత 2023లో ఆయన భారత రాష్ట్ర సమితి పార్టీలో చేరాడు.

భారత రాష్ట్ర సమితి పార్టీ అధ్యక్షుడు కల్వకుంట్ల చంద్రశేఖరరావు 2024 లోక్‌సభ ఎన్నికలలో మల్కాజ్‌గిరి నియోజకవర్గం నుండి రాగిడి లక్ష్మారెడ్డిని అభ్యర్థిగా నామినేట్ చేసాడు.

## సామాజిక సేవ
పేదలకు సహాయం చేయడానికి ఉప్పల్ అసెంబ్లీ నియోజకవర్గంలో మధుర ఛారిటబుల్ ట్రస్ట్ ను స్థాపించాడు.

## వివాదాలు
2023 జూలై 20న, తమ నాయకుడి ఫోటోను బ్యానర్ లో తొలగించమని కోరుతూ రోడ్డు పక్కన పెద్ద బ్యానర్లు చింపివేయడంతో రాగిడి లక్ష్మారెడ్డి, మండుముల పరమేశ్వర్ రెడ్డి అనుచరుల మధ్య గొడవ జరిగింది. ముందస్తు పోలీసు చర్య పరిస్థితి మరింత దిగజారకుండా ఆపింది.

## మూలాలు

వర్గం:1968 జననాలు
వర్గం:జీవిస్తున్న ప్రజలు
అన్వితా కొల్లిపర

**అన్వితా కొల్లిపర** (జననం 2006 మార్చి 18), భారతీయ-అమెరికన్ సామాజిక కార్యకర్త, కేర్ గుడ్ అనే ఎన్జీఓ వ్యవస్థాపకురాలు. ఆమె తెలంగాణ ప్రభుత్వం గుర్తించిన నెక్స్టీన్ లో కూడా పనిచేస్తుంది.

## ప్రారంభ జీవితం
అన్వితా కొల్లిపర కనెక్టికట్ లోని న్యూ హావెన్లో 2006 మార్చి 18న వాసు కొల్లిపర, సంధ్యా కొల్లిపర దంపతులకు జన్మించింది. చాలా సంవత్సరాలు నార్త్ కరోలినాలో నివసించిన తరువాత, ఆమె కుటుంబం తిరిగి హైదరాబాదు వచ్చింది. ఆమె చర్చలలో, రాజకీయ కార్యక్రమాలలో బహిరంగ ప్రసంగాలలో, కూచిపూడిలో చురుకుగా ఉంటుంది. ఆమె 11 సంవత్సరాల వయస్సులో చర్చల్లో అండర్-16 జాతీయ విభాగంలో కూడా గెలిచింది. ఆమె **న్యూ ఇండియన్ ఎక్స్‌ప్రెస్,** ఎడెక్స్ 75వ భారత స్వాతంత్ర్య దినోత్సవంలో ఫీచర్ స్పీకర్.
## కెరీర్
ఆమె 14 సంవత్సరాల వయస్సులో కోవిడ్-19 సంక్షోభం సమయంలో తన స్నేహితుల బృందంతో కలిసి కేర్ గుడ్ ను స్థాపించింది. పరిమిత వనరుల కారణంగా అధిక ప్రమాదం ఉన్న ఆమె పరిసరాల్లోని వృద్ధాప్య గృహాలను ఈ బృందం గుర్తించింది. గృహాలకు వైద్య సామాగ్రి కోసం డబ్బును సేకరించింది.

పునరుత్పాదక శక్తి ప్రయోజనాల వర్క్‌షాప్ ల గురించి, ఆమె ఎనర్జీ స్వరాజ్ ఫౌండేషన్ తో భాగస్వామ్యం కలిగి ఉంది.

## మూలాలు

వర్గం:2006 జననాలు
వర్గం:జీవిస్తున్న ప్రజలు
జె. సత్యనారాయణ్

వర్గం:ఆంధ్రప్రదేశ్ వ్యక్తులు
వర్గం:జీవిస్తున్న ప్రజలు
వర్గం:1954 జననాలు
సాగర్ ధకల్

**సాగర్ ధకల్** (జననం 14 డిసెంబర్ 2001) నేపాల్ దేశానికి చెందిన క్రికెటర్. ఆయన ఫిబ్రవరి 2022లో 2021–22 ఒమన్ క్వాడ్రాంగులర్ సిరీస్ కోసం నేపాల్ ట్వంటీ20 అంతర్జాతీయ (టీ20ఐ) జట్టులో చోటు దక్కించుకున్నాడు. ధకల్ 2022 ఫిబ్రవరి 11న ఒమన్‌తో జరిగిన టీ20ఐలో అరంగేట్రం చేశాడు. ఆయన మార్చి 2022లో 2022 యునైటెడ్ అరబ్ ఎమిరేట్స్ ట్రై-నేషన్ సిరీస్ కోసం నేపాల్ వన్ డే ఇంటర్నేషనల్ (వన్డే) జట్టులో చోటు దక్కించుకున్నాడు.

సాగర్ ధకల్ 2022 మార్చి 16న నేపాల్ తరపున పాపువా న్యూ గినియాపై తన వన్డే అరంగేట్రం చేశాడు. ఆయన మే 2024లో 2024 ఐసీసీ పురుషుల టీ20 ప్రపంచ కప్ టోర్నమెంట్ కోసం నేపాల్ జట్టులో చోటు దక్కించుకున్నాడు.
## మూలాలు

వర్గం:2001 జననాలు
వర్గం:నేపాల్ క్రికెట్ క్రీడాకారులు
వర్గం:నేపాల్ వ్యక్తులు
వర్గం:క్రికెట్ క్రీడాకారులు
ఓ.ఎల్. థామస్

**ఒలక్కెంగల్ లూయిస్ థామస్ ** (జననం 13 జూలై 1946) ఒక భారతీయ అథ్లెటిక్ క్రీడాకారుడు. 1970 ఆసియా క్రీడల, 1979 ఆసియా అథ్లెటిక్స్ ఛాంపియన్షిప్స్‌ భారత జట్టులో పాల్గొని రజత పతకాలు గెలిచాడు. 
## విశేషాలు
ఇతడు పావరట్టిలోని సెయింట్ జోసెఫ్ హైస్కూలులో చదివాడు. 1983లో కలకత్తాలోని నేతాజీ సుభాష్ నేషనల్ ఇన్స్‌టిట్యూట్ ఆఫ్ స్పోర్ట్స్‌లో అథ్లెటిక్స్ కోచింగ్ డిప్లొమా చదివాడు. ఇతడు 1964 నుండి 1972 వరకు భారతీయ వాయుసేన పనిచేశాడు.1972 నుండి 1975 వరకు టాటా మోటార్స్ సంస్థలో పనిచేశాడు. 1975లో పశ్చిమ బెంగాల్ రాష్ట్రం బర్నపూర్‌లోని ఇండియన్ ఐరన్ అండ్ స్టీల్ కంపెనీ (IISCO) స్టీల్ పాంటులో స్పోర్ట్స్ ఆఫీసర్‌గా చేరి 2006లో పదవీ విరమణ చేశాడు.క్రీడాధికారిగా ఇతడు అనేక మంది జాతీయ స్థాయి క్రీడాకారులకు శిక్షణ ఇచ్చాడు. ఇతడు మలయాళ భాషలో దాహం అనే నవల రచించాడు. ఇది క్రీడల నేపథ్యంలో మలయాళంలో వెలువడిన మొట్టమొదటి నవలగా గుర్తించబడింది.

## పతకాలు
ఇతడు 1970లో థాయ్‌లాండ్ రాజధాని బ్యాంకాక్‌లో జరిగిన ఆసియా క్రీడలలో కెన్నెత్ పావెల్, ఎ.పి. రామస్వామి, రమేష్ తవ్డే కలిసి 4×100 మీ రిలే పరుగు పందెంలో లక్ష్యాన్ని 40.9 సెకెన్లలో ఛేధించి కాంస్య పతకాన్ని గెలుచుకున్నాడు. ఇది జాతీయ రికార్డు. 1979లో జపాన్ రాజధాని టోక్యో జరిగిన మూడవ ఆసియా అథ్లెటిక్స్ ఛాంపియన్షిప్స్‌లో ఆదిల్ సుమారివాలా, రామస్వామి జ్ఞానశేఖరన్, తమిళరసన్‌ కలిసి 4×100 మీ రిలే పరుగు  కాంస్యపతకాన్ని సాధించాడు.

## మూలాలు

వర్గం:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు
శిఖా గోయల్

**శిఖా గోయల్** (జననం 1969 మార్చి 7), తెలంగాణ కేడర్ నుండి 1994 బ్యాచ్ కు చెందిన ఐపిఎస్ అధికారి.

ఆమె తెలంగాణ రాష్ట్ర డైరెక్టర్ జనరల్ ఆఫ్ పోలీస్ (డిజిపి), డైరెక్టర్ జనరల్ ఆఫ్ పోలీస్, ఉమెన్ సేఫ్టీ, షీ టీమ్స్ అండ్ భరోసా 

ఆమె తెలంగాణ సైబర్ సెక్యూరిటీ బ్యూరో డైరెక్టర్, తెలంగాణ ఫోరెన్సిక్ సైన్స్ లాబొరేటరీ డైరెక్టర్ కూడా.

శిఖా గోయల్ విశిష్ట సేవకు రాష్ట్రపతి పోలీసు పతకం, మెరిటోరియస్ సర్వీస్ కోసం పోలీసు పతకాన్ని అందుకున్నది.

## ప్రారంభ జీవితం
శిఖా గోయల్ 1969 మార్చి 7న జన్మించింది. ఆమె ఢిల్లీ విశ్వవిద్యాలయం నుండి ఉన్నత విద్యను పూర్తి చేసి, మిరాండా హౌస్ నుండి వృక్షశాస్త్రం హానర్స్ తో బ్యాచిలర్ డిగ్రీని సంపాదించింది, ఆ తరువాత వృక్షశాస్త్రంలో మాస్టర్స్ డిగ్రీ, ఎం. ఫిల్ చేసింది. ఆమె ఇండియన్ స్కూల్ ఆఫ్ బిజినెస్ నుండి పబ్లిక్ పాలసీలో అడ్వాన్స్డ్ మేనేజ్మెంట్ ప్రోగ్రామ్ ను కూడా పూర్తి చేసింది. ఇంగ్లాండులోని ఎడిఆర్ ఒడిఆర్ ఇంటర్నేషనల్ ద్వారా గుర్తింపు పొందిన పౌర, వాణిజ్య మధ్యవర్తి.
## కెరీర్
హైదరాబాదులోని సర్దార్ వల్లభాయ్ పటేల్ నేషనల్ పోలీస్ అకాడమీలో శిక్షణ పూర్తి చేసిన తరువాత 1995లో శిఖా గోయల్ ఇండియన్ పోలీస్ సర్వీస్ అధికారిగా కెరీర్ ప్రారంభించింది. ఆమె మొదట జమ్మూ కాశ్మీర్ పోలీసు విభాగంలో అసిస్టెంట్ సూపరింటెండెంట్ ఆఫ్ పోలీస్ గా పనిచేసింది. జమ్మూ కాశ్మీర్ లో కొన్ని సంవత్సరాలు పనిచేసిన తరువాత, ఆమె ఆంధ్రప్రదేశ్ రాష్ట్రానికి బదిలీ చేయబడింది. ఆమె 1999లో అక్కడ చేరి వివిధ పదవుల్లో పనిచేసింది. ఆమె 2023లో తెలంగాణ రాష్ట్ర అదనపు డైరెక్టర్ జనరల్ ఆఫ్ పోలీస్ (ఎ. డి. జి. పి. సిఐడి)గా చేరింది.

ఆమె డైరెక్టర్, అవినీతి నిరోధక బ్యూరో, తెలంగాణ స్టేట్ ఎఫ్ఎసి డైరెక్టర్ ఆఫ్ ది తెలంగాణ స్టేట్ సైబర్ సెక్యూరిటీ బ్యూరో ఫోరెన్సిక్ సైన్స్ లాబొరేటరీ (ఎఫ్ఎస్ఎల్) ఇన్ఛార్జ్ డైరెక్టర్ అదనపు డైరెక్టర్ జనరల్ ఆఫ్ పోలీస్, ఉమెన్ సేఫ్టీ వింగ్ అదనపు కమిషనర్ ఆఫ్ పోలీస్, క్రైమ్స్ & సిట్, హైదరాబాద్ ఇన్స్పెక్టర్ జనరల్ ఆఫ్ పోలీస్ (సిఐఎస్ఎఫ్ ఎన్ఎస్ హెడ్క్వార్టర్స్), న్యూ ఢిల్లీ డిప్యూటీ కమిషనర్ ఆఫ్ పోలీస్ (నార్త్ జోన్, సికింద్రాబాద్).. అలాగే, వివిధ జిల్లాలలో పోలీసు సూపరింటెండెంట్ గా పనిచేసింది.

## గౌరవ పురస్కారాలు

* విశిష్ట సేవకు రాష్ట్రపతి పోలీసు పతకం-2021లో అందుకున్నది 30x30px
* మెరిటోరియస్ సర్వీస్ కోసం పోలీస్ మెడల్-2011లో అందుకుంది 30x30px

## ఇవి కూడా చూడండి

* పోలీసులు

## మూలాలు

వర్గం:1969 జననాలు
వర్గం:జీవిస్తున్న ప్రజలు
వర్గం:ఐ.పి.ఎస్.ఆఫీసర్లు
తమిళరసన్(అథ్లెట్)

**తమిళరసన్ **  ఒక భారతీయ అథ్లెటిక్ క్రీడాకారుడు. 

ఇతడు 1979లో జపాన్ రాజధాని టోక్యో జరిగిన మూడవ ఆసియా అథ్లెటిక్స్ ఛాంపియన్షిప్స్‌లో ఆదిల్ సుమారివాలా, రామస్వామి జ్ఞానశేఖరన్, ఓ.ఎల్. థామస్‌ కలిసి 4×100 మీ రిలే పరుగును 40.41 సెకెన్లలో అధిగమించి కాంస్యపతకాన్ని సాధించాడు.ఇది ఆ సమయానికి జాతీయ రికార్డ్ కూడా.

## మూలాలు

వర్గం:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు
కెన్నెత్ పావెల్

**కెన్నెత్ లారెన్స్ పావెల్** (20 ఏప్రిల్ 1940-11 డిసెంబర్ 2022),  కర్ణాటక రాష్ట్రానికి చెందిన ఒక  భారతీయ ట్రాక్ అండ్ ఫీల్డ్ క్రీడాకారుడు. ఇతడు 1964 ఒలింపిక్స్, 1970 ఆసియా క్రీడలలో పోటీపడ్డాడు. ఇతనికి 1965లో భారత ప్రభుత్వం అర్జున అవార్డును, 2018లో కర్ణాటక ప్రభుత్వం రాజ్యోత్సవ అవార్డును ప్రదానం చేశాయి.

## ప్రారంభ జీవితం
పావెల్ 1940 ఏప్రిల్ 20న ప్రస్తుత భారత రాష్ట్రమైన కర్ణాటకలోని కోలార్ లో జన్మించాడు. ఇతడు తన మొదటి ప్రధాన ఈవెంట్, కలకత్తాలో జరిగిన 1957 నేషనల్ స్కూల్ గేమ్స్‌లో మూడవ స్థానంలో నిలిచాడు.

## వృత్తి
పావెల్ 19 సంవత్సరాల వయస్సులో బెంగళూరు వెళ్లి, ఇండియన్ టెలిఫోన్ ఇండస్ట్రీస్ (ఐటిఐ) లిమిటెడ్లో చేరాడు. అక్కడ ఇతనికి రేంజర్స్ అథ్లెటిక్స్ క్లబ్ కోచ్ కృష్ణ శిక్షణ ఇచ్చాడు. నిజానికి ఇతడు క్రికెటర్‌గా రాణించాలని ఆశించాడు. ఐటిఐలో ఫాస్ట్ బౌలర్ గా ఉన్నాడు. కోచ్ బెంజమిన్ ఫ్రాంక్ ఇతని వేగంగా పరుగెత్తే సామర్థ్యాన్ని చూసిన తర్వాత ఇతడిని  అథ్లెటిక్స్‌ను ఎంచుకోవాలని సిఫారసు చేశాడు. 

1960లలో భారతదేశంలోని అగ్రశ్రేణి అథ్లెట్లలో పావెల్ ఒకడు. మిల్కా సింగ్ తో ఇతనికి  ఆరోగ్యకరమైన పోటీ ఉండేది. 1964 టోక్యో ఒలింపిక్స్ సెమీఫైనల్‌కు చేరుకున్న భారత 4x100 మీటర్ల రిలే జట్టులో ఇతడు సభ్యుడు. అదే ఒలింపిక్స్‌లో, ఇతడు 100 మీటర్లు,  200 మీటర్ల స్ప్రింట్ ఈవెంట్లలో దేశానికి ప్రాతినిధ్యం వహించాడు. 1970 ఆసియా క్రీడలలో కాంస్యం సాధించిన జట్టులో కూడా ఇతడు సభ్యుడు. తన కెరీర్లో, పావెల్ భారతదేశం అంతటా జరిగిన ఈవెంట్ల నుండి 19 స్ప్రింటింగ్ టైటిల్స్‌ను సొంతం చేసుకున్నాడు. పావెల్ 1970లో జాతీయ హ్యాండ్బాల్ ఛాంపియన్షిప్‌లో కర్ణాటకకు ప్రాతినిధ్యం వహించాడు.  

1981లో సింగపూర్లో జరిగిన ఆసియా మాస్టర్స్ అథ్లెటిక్స్ ఛాంపియన్షిప్ లో 100 మీటర్ల ఈవెంట్లో 40-44 వయస్సు-సమూహానికి రజత పతకాన్ని కూడా గెలుచుకున్నాడు. ఇతడు మెల్బోర్న్ జరిగిన వరల్డ్ మాస్టర్స్ అథ్లెటిక్స్ ఛాంపియన్షిప్‌లో 45-49 వయస్సు-సమూహ ఈవెంట్లో ఫైనలిస్ట్‌గా కూడా నిలిచాడు. 

ఇతడిని *ది జెంటిల్మాన్ స్ప్రింటర్* అని కూడా పిలిచేవారు. . ఐటిఐలో పనిచేసిన తరువాత, ఇతడ్డు రైల్వేలో ఉద్యోగం చేసాడు. ఆ తరువాత టాటా స్టీల్ లో పనిచేశాడు, అక్కడ నుండి ఇతడు 1997లో పదవీ విరమణ చేశాడు. పదవీ విరమణ చేసిన తరువాత పావెల్ కర్ణాటకలో అథ్లెటిక్స్‌తో అనుబంధం కొనసాగించాడు.
## పతకాలు
ఇతడు 1970లో థాయ్‌లాండ్ రాజధాని బ్యాంకాక్‌లో జరిగిన ఆసియా క్రీడలలో ఓ.ఎల్. థామస్, ఎ.పి. రామస్వామి, రమేష్ తవ్డే కలిసి 4×100 మీ రిలే పరుగు పందెంలో లక్ష్యాన్ని 40.9 సెకెన్లలో ఛేధించి కాంస్య పతకాన్ని గెలుచుకున్నాడు. ఇది జాతీయ రికార్డు.  

## అవార్డులు
పావెల్ 1965లో భారత ప్రభుత్వం నుండి అర్జున అవార్డును అందుకున్నాడు. ఈ అవార్డును గెలుచుకున్న కర్ణాటక నుండి మొదటి క్రీడాకారుడు ఇతడే. ఇతడు 2018లో కర్ణాటక ప్రభుత్వ రాజ్యోత్సవ అవార్డు అందుకున్నాడు.

## వ్యక్తిగత జీవితం, మరణం
ఇతడు డాఫ్నే పావెల్‌ను వివాహం చేసుకున్నాడు, ఆమె తొలినాళ్లలో అథ్లెట్ కూడా. ఈ జంట బెంగళూరులోని కుక్ టౌన్ పరిసరాల్లో నివసించారు. 

పావెల్ 11 డిసెంబర్ , 2022న 82 సంవత్సరాల వయసులో బెంగళూరులో మరణించాడు.

## మూలాలు

వర్గం:అర్జున అవార్డు గ్రహీతలు
వర్గం:2022 మరణాలు
వర్గం:1940 జననాలు
వర్గం:కర్ణాటక క్రీడాకారులు
స్వరాంజలి

**స్వరాంజలి** సంస్థను office of the Registrar of Societies -Telangana 13th May 1992 రోజున రిజిస్టర్ చేయడం జరిగినది. Regd. No. 1274 of 1992

## స్వరాంజలి
స్వరాంజలి సంస్థ నిర్వహణ ముఖ్య ఉద్దేశము  భక్తి సంగీతం 
ద్వారా భక్తి సంగీత కార్యక్రమాలు నిర్వహిస్తూ వివిధ దేవాలయాలు,
మరియు ఆధ్యాత్మిక సభలలో  భక్తులకు భక్తి సంగీతం అందిస్తూ 
భక్తులను చైతన్య పరుస్తూ భగవంతునిపై భక్తిని ఇనుమడింపజేసే
కార్యక్రమాలు నిర్వహిస్తూ, సంగీత గాయకులను, వాయిద్యకారులను  
ప్రోత్సహిస్తూ వారిలో అధ్యాత్మిక స్ఫూర్తిని నింపి 
తద్వారా భక్తులకు సంగీతామృతాన్ని పంచుతూ ,
అందరినీ అలరిస్తూ, భక్తి మార్గంలో పయనించుటకు
తోడ్పాటునందించుట. 

సంగీత కళాకారులకు క్లాసులు
నిర్వహిస్తూ వారిని ప్రోత్సాహపరుస్తూ వారికి రేడియా, TVలలో 
అవకాశాలను కల్పిస్తూ, ఆధ్యాత్మిక భక్తి ప్రచారంలో 
భాగస్వామ్యులను  చేయుట, తద్వారా, భావి తరాలకు
భక్తి సంగీతం ను అందించుట..నిర్విఘ్నంగా
కొనసాగిస్తూ, సంస్థను అభివృద్ధి పధంలో నడిపించుట.
మహాత్ములు అందించిన  భక్తి కీర్తనలు ప్రచారము చేయుట
త్యాగయ్య, రామదాసు,  అన్నమయ్య, పురందరదాసు,
మరియు భజనలు - కబీర్ దాస్, తులసీదాస్, మీరాబాయి,
బ్రహ్మానంద నరసీ మెహతా మనకు
అందించిన భజన కీర్తనలను ప్రచారము చేయిట  పరమోద్దేశము.

## మూలాలు

* స్వరాంజలి music programme  ఆంధ్రప్రభ మరియు ఈనాడు న్యూస్ clips Internet Archive Org. Link:
https://archive.org/details/andhra-prabah-news-clip-gurupornami-prog

* స్వరాంజలి music programmes videos Internet Archive Org. Link:
https://archive.org/details/@sudarshan_reddy330/lists/19/swaranjali
నాలుగు స్వేచ్ఛలు

నాలుగు స్వేచ్ఛలు (Four Freedoms)

నాలుగు స్వేచ్ఛలు అనేవి అమెరికా అధ్యక్షుడు ఫ్రాంక్లిన్ డి. రూజ్‌వెల్ట్
1941 జనవరి 6న తన స్టేట్ ఆఫ్ ది యూనియన్ ప్రసంగంలో ప్రకటించిన లక్ష్యాలు.
ఈ ప్రసంగం “Four Freedoms Speech” గా ప్రసిద్ధి చెందింది.

ప్రపంచంలోని ప్రతి వ్యక్తి అనుభవించాల్సిన నాలుగు మౌలిక మానవ స్వేచ్ఛలను
ఆయన ఇందులో పేర్కొన్నారు.

నాలుగు స్వేచ్ఛలు:
1. మాటల స్వేచ్ఛ మరియు అభివ్యక్తి స్వేచ్ఛ
2. మత స్వేచ్ఛ
3. లోటు (పేదరికం) నుండి స్వేచ్ఛ
4. భయం నుండి స్వేచ్ఛ

ఈ ప్రసంగం జపాన్ పెర్ల్ హార్బర్‌పై దాడి చేయడానికి
11 నెలల ముందు ఇవ్వబడింది.
ఈ ప్రసంగంలో అమెరికా యొక్క భద్రత,
ప్రజాస్వామ్య దేశాలపై ప్రపంచ యుద్ధం కలిగించే ప్రమాదం
గురించి ప్రధానంగా చర్చించబడింది.

రూజ్‌వెల్ట్ ఈ ప్రసంగం ద్వారా
అమెరికా యొక్క దీర్ఘకాల నిర్లక్ష్య విధానాన్ని (non-interventionism)
విరమించి, బ్రిటన్ మరియు చైనా వంటి మిత్రదేశాలకు
సహాయం చేయాల్సిన అవసరాన్ని వివరించారు.

ఈ ప్రసంగంలో ప్రసిద్ధమైన వాక్యం:
"మనుషులు కేవలం ఆహారంతోనే జీవించరు,
అలాగే ఆయుధాలతోనే యుద్ధం చేయరు."

మొదటి రెండు స్వేచ్ఛలు (మాటల స్వేచ్ఛ, మత స్వేచ్ఛ)
అమెరికా రాజ్యాంగంలోని ఫస్ట్ అమెండ్‌మెంట్ ద్వారా రక్షించబడుతున్నాయి.
మిగతా రెండు స్వేచ్ఛలు
ఆర్థిక భద్రత మరియు మానవ భద్రత అనే
విస్తృత మానవ హక్కుల భావనకు ఆధారం అయ్యాయి.

Four Freedoms ప్రసంగంలోని ముఖ్యమైన భాగం:

"భవిష్యత్తులో మనం సురక్షితంగా నిర్మించాలనుకునే ప్రపంచం
నాలుగు మౌలిక మానవ స్వేచ్ఛలపై ఆధారపడి ఉంటుంది.

మొదటిది – ప్రపంచమంతటా మాటల స్వేచ్ఛ.
రెండవది – ప్రతి వ్యక్తికి తన ఇష్టమైన విధంగా దేవుణ్ణి ఆరాధించే స్వేచ్ఛ.
మూడవది – లోటు నుండి స్వేచ్ఛ,
అంటే ప్రతి దేశానికి ఆర్థిక భద్రత కల్పించడం.
నాల్గవది – భయం నుండి స్వేచ్ఛ,
అంటే ప్రపంచవ్యాప్తంగా ఆయుధాల తగ్గింపు ద్వారా
ఏ దేశం మరొక దేశంపై దాడి చేయలేని స్థితి."

ఈ నాలుగు స్వేచ్ఛలు
రెండో ప్రపంచ యుద్ధంలో
అమెరికా యుద్ధ లక్ష్యాలకు కేంద్రబిందువుగా మారాయి.
నార్మన్ రాక్‌వెల్ 1943లో
ఈ నాలుగు స్వేచ్ఛలను ప్రతిబింబించే ప్రసిద్ధ చిత్రాలను వేశారు.

రిఫరెన్స్‌లు:
[1] Franklin D. Roosevelt, State of the Union Address, January 6, 1941  
[2] United States Office of War Information  
[3] Wikipedia – Four Freedoms Article  
[4] Norman Rockwell, Four Freedoms Paintings (1943)

చివరిసారిగా సవరించబడింది:
6 గంటల క్రితం – DocWatson42 ద్వారా

కంటెంట్ CC BY-SA 4.0 లైసెన్సు కింద అందుబాటులో ఉంది.
గాస్పార్ డి గుజ్‌మాన్ వై పిమెంటెల్

గాస్పార్ డి గుజ్‌మాన్ వై పిమెంటెల్  
(Count-Duke of Olivares)

గాస్పార్ డి గుజ్‌మాన్ వై పిమెంటెల్
(6 జనవరి 1587 – 22 జూలై 1645)
స్పెయిన్ రాజు ఫిలిప్ IV యొక్క
రాజకీయ ప్రీతిపాత్రుడు (valido) మరియు ప్రధాన మంత్రి.
ఆయనను సాధారణంగా
“కౌంట్-డ్యూక్ ఆఫ్ ఒలివారెస్” అని పిలుస్తారు.

ఆయన 1622 నుండి 1643 వరకు
స్పెయిన్ రాజ్య వ్యవహారాలను
అత్యంత ప్రభావవంతంగా నియంత్రించాడు.
1621 ఏప్రిల్ 10న
ఆయనకు “గ్రాండీ ఆఫ్ స్పెయిన్” హోదా లభించింది.

జననం మరియు నేపథ్యం:
ఒలివారెస్ 1587లో రోమ్‌లో జన్మించాడు.
అతని తండ్రి ఎన్‌రికే డి గుజ్‌మాన్
స్పెయిన్‌కు రోమ్‌లో రాయబారిగా ఉన్నాడు.
తల్లి చిన్న వయసులోనే మరణించడంతో
తండ్రి కఠినమైన నియమాలతో పెంచాడు.
1599లో స్పెయిన్‌కు తిరిగివచ్చి
సలమాంకా విశ్వవిద్యాలయంలో చదివాడు.
సాహిత్యం మరియు సైనిక విద్యలో
అతడు మంచి శిక్షణ పొందాడు.

అధికారానికి ఎదుగుదల:
ఫిలిప్ III పాలనలో
ఫిలిప్ IV రాజకుమారుడిగా ఉన్నప్పుడు
అతని మామ బాల్తసార్ డి జూనిగా ద్వారా
రాజ కుటుంబంలో పదవి పొందాడు.
అతడు త్వరగా యువ రాజుకి
అత్యంత విశ్వసనీయ సలహాదారుడయ్యాడు.

1621లో ఫిలిప్ IV సింహాసనం అధిరోహించిన తరువాత,
రాజు సంతకం అవసరమైన పత్రాలన్నీ
ముందుగా ఒలివారెస్‌కు పంపాలని ఆదేశించాడు.
దీంతో అతడు రాజు యొక్క
అల్టర్ ఈగో (alter ego)గా మారాడు.

బిరుదు:
అతడు “కౌంట్ ఆఫ్ ఒలివారెస్” బిరుదును వారసత్వంగా పొందాడు.
తరువాత ఫిలిప్ IV అతనికి
“డ్యూక్ ఆఫ్ సాన్‌లూకార్ లా మయోర్” బిరుదు ఇచ్చాడు.
ఈ రెండు బిరుదులను కలిపి
తనను “కౌంట్-డ్యూక్”గా పిలవాలని కోరాడు.
ఇది స్పెయిన్ చరిత్రలో అరుదైన విషయం.

వ్యక్తిత్వం:
17వ శతాబ్దపు రచయితలు
అతని వ్యక్తిత్వాన్ని తీవ్రంగా విమర్శించారు.
అతడు భారీ శరీరం, గంభీరమైన ముఖం కలవాడు.
అత్యాశ, అధిక అధికార కోరిక కలవాడిగా
శత్రువులు వర్ణించారు.
అయితే అతడిని
దృఢసంకల్పం, తెలివితేటలు,
అత్యాశయుతమైన నాయకుడిగా
వర్ణించినవారూ ఉన్నారు.

కళ మరియు సంస్కృతి:
ఒలివారెస్ స్వయంగా
కళలపై ఆసక్తి తక్కువగా చూపినా,
డియాగో వెలాస్కెజ్ అనే
ప్రసిద్ధ చిత్రకారుడిని
రాజు దృష్టికి తీసుకువచ్చాడు.
వెలాస్కెజ్
ఒలివారెస్ యొక్క
అనేక ప్రసిద్ధ చిత్రాలను చిత్రించాడు,
వాటిలో గుర్రంపై ఉన్న చిత్రం
స్పానిష్ బారోక్ కళలో ముఖ్యమైనది.

పాలనా శైలి:
అతడు రాజ్యాన్ని
సంపూర్ణంగా సంస్కరించాలనే లక్ష్యంతో పనిచేశాడు.
చిన్న కమిటీలైన “జుంటాస్” ద్వారా
త్వరిత నిర్ణయాలు తీసుకునే విధానాన్ని ప్రవేశపెట్టాడు.
అధికారాన్ని కేంద్రీకరించడం,
రాజ ఖర్చులపై నియంత్రణ పెట్టడం
అతని విధానాల లక్ష్యం.

అతిగా పని చేయడం వల్ల
అతడికి నిద్రలేమి,
మానసిక ఒత్తిడి ఏర్పడింది.
వ్యతిరేకులను
తట్టుకోలేని స్వభావం అతనిలో పెరిగింది.

విదేశీ విధానం:
22 సంవత్సరాల పాటు
స్పెయిన్ విదేశీ విధానాన్ని
అతడే నియంత్రించాడు.
డచ్ రిపబ్లిక్‌పై యుద్ధాన్ని
తిరిగి ప్రారంభించడం,
ముప్పై సంవత్సరాల యుద్ధంలో పాల్గొనడం,
ఫ్రాన్స్‌తో యుద్ధం చేయడం
అతని ప్రధాన నిర్ణయాలు.

ఈ యుద్ధాల వల్ల
స్పెయిన్ ఆర్థికంగా క్షీణించింది.
కటలోనియా తిరుగుబాటు
మరియు పోర్చుగల్ స్వాతంత్ర్య యుద్ధం
అతని పతనానికి కారణమయ్యాయి.

పతనం మరియు మరణం:
1643లో అధికారాన్ని కోల్పోయాడు.
1645లో స్పెయిన్‌లోని టోరో పట్టణంలో మరణించాడు.

రిఫరెన్స్‌లు:
[1] J. H. Elliott – The Count-Duke of Olivares  
[2] Geoffrey Parker – Spain and the Thirty Years’ War  
[3] Munck – Seventeenth-Century Europe  
[4] Wikipedia – Count-Duke of Olivares  

ఈ విషయం CC BY-SA 4.0 లైసెన్సు కింద అందుబాటులో ఉంది.
క్రిప్టోగాములు

thumb|పాలీస్టిచమ్ సెటిఫెరం, ఒక ఫెర్న్
thumb|''గ్రిమియా పుల్వినాటా'', ఒక నాచు
thumb|పెల్వెటియా కనాలికులాటా, ఒక గోధుమ రంగు ఆల్గా
thumb|''హైఫోలోమా ఫాసిక్యులేర్'', ఒక శిలీంధ్రం
**క్రిప్టోగాములు** (క్రిప్టోగామ్స్) అనేవి విత్తనాల నుండి పుష్పించని లేదా పునరుత్పత్తి చేయని జీవుల సమూహం.  దీని  శాస్త్రీయ నామం క్రిప్టోగామే. విస్తృత అర్థంలో బహుళ కణ, కిరణజన్య సంయోగక్రియ, స్థిర స్థానంలో ఉండటం వంటి సారూప్య లక్షణాలున్న మొక్క లాంటి జీవి. ఇది పువ్వులు లేదా విత్తనాల ద్వారా కాకుండా బీజాంశాల  (స్పోరుల)  ద్వారా పునరుత్పత్తి చేస్తుంది. 

ఈ జీవులలో  శైవలాలు (ఆల్గే), శిలీంధ్రాలు, కొన్ని బ్యాక్టీరియా (సైనోబాక్టీరియా వంటివి) ఉండవచ్చు. అవి వివిధ జీవ రాజ్యాలకు ( Biological kingdom) చెందినవి కావచ్చు. ఒక సమూహం. 

## వర్గీకరణ
క్రిప్టోగామే అనే పేరు (పురాతన గ్రీకు పదాలు -  κρύπτος,  క్రుప్టోస్ 'దాచిన'  γαμέω గమేయో 'వివాహం' అంటే "దాచిన పునరుత్పత్తి" ని సూచిస్తాయి.  అంటే విత్తనాలు లేని మొక్కలు. అప్పుడప్పుడు వీటిని "థాల్లోఫైట్స్", "లోయర్ ప్లాంట్స్"  "స్పోర్ ప్లాంట్స్" వంటి ఇతర పేర్లతో కూడా సూచిస్తారు. 

క్రిప్టోగాములను ఫానేరోగామే లేదా విత్తన మొక్కలైన స్పెర్మాటోఫైటాతో జతచేసారు. ఒకానొకపుడు,  మొక్కల రాజ్యంలో క్రిప్టోగాములను అధికారికంగా ఒక సమూహంగా  గుర్తించారు. మొక్కలు, జంతువుల వర్గీకరణ కోసం రూపొందించిన వ్యవస్థలో  కార్ల్ లిన్నెయస్ (1707–1778) మొక్కల రాజ్యాన్ని 24 తరగతులు విభజించారు, వాటిలో ఒకటి "క్రిప్టోగేమియా". ఇందులో పునరుత్పత్తి అవయవాలు లోపలగా ఉన్న మొక్కలు అన్ని ఉన్నాయి. అతను క్రిప్టోగేమియాను నాలుగు వర్గాలుగా విభజించాడు అవి -  ఆల్గే, ముస్సి (బ్రయోఫైట్స్), ఫిలిసెస్ (ఫెర్న్స్), శిలీంధ్రాలు, కానీ దీంట్లో   బురద బూజులు, సైనోఫైటా కూడా ఉన్నాయి. ఈ వర్గీకరణ ఇప్పుడు లిన్నెయన్ వర్గీకరణంలోకి  కలిసింది. క్రిప్టోగాములను మూడు ఉప-రాజ్యాలుగా వర్గీకరించారు - థాల్లోఫైటా, బ్రయోఫైటా, టెరిడోఫైటా.

అయితే అన్ని క్రిప్టోగాములను మొక్కల రాజ్యంలో భాగంగా పరిగణించరు, ముఖ్యంగా శిలీంధ్రాలు ఒక ప్రత్యేక రాజ్యం, వీటికి మొక్కల కంటే జంతువులతో మరింత దగ్గరి సంబంధం కలిగి ఉంటుంది, అయితే నీలం-ఆకుపచ్చ ఆల్గే జీవులు బ్యాక్టీరియా ఫైలమ్ కు చెందినవి. అందువల్ల, సమకాలీన మొక్కల వ్యవస్థలలో, "క్రిప్టోగాములు" అనేది వర్గీకరణపరంగా రూపొందిన  సమూహం కాదు, కానీ పాలీఫైలెటిక్ (విభిన్న పరిణామ మూలాలు కలిగిన జీవుల సముదాయం).  అయితే ఆల్గే, శిలీంధ్రాలు, మొక్కల పేర్లు   అంతర్జాతీయ వృక్ష నామీకరణ నియమావళి  (International Code of Nomenclature for algae, fungi, and plants) ద్వారా నియంత్రించబడతాయి.

ఆగస్ట్ డబ్ల్యూ. ఐక్లర్ (1839–1887) అభివృద్ధి చేసిన మొక్కల వర్గీకరణ ప్రకారం ప్రధానంగా - 1) (క్రిప్టోగామే = దాగి ఉన్న ప్రత్యుత్పత్తి అవయవాలు) పుష్పాలు లేని మొక్కలు; 2) కనిపించే ప్రత్యుత్పత్తి అవయవాలు అంటే పుష్పించే   మొక్కలు (ఫానెరోగామే, = కనిపించే ప్రత్యుత్పత్తి). 

## మానవ సంస్కృతిలో
ఒక ప్రచారంలో ఉన్న కథ ఏమంటే రెండవ ప్రపంచ యుద్ధం సమయంలో, బ్రిటిష్ ప్రభుత్వ కోడ్  సైఫర్ స్కూల్ వారు క్రిప్టోగామ్లలో, సముద్ర జీవశాస్త్ర నిపుణుడు అయిన 'జెఫ్రీ టాండీ' ని  స్టేషన్ X, బ్లెచ్లీ పార్కుకు నియమించింది. అయితే, ఈ కథ ఒక అపోహ అయినప్పటికీ టాండీ నిజంగా బ్లెచ్లీలో పనిచేశాడు. అయితే ఆ సమయంలో క్రిప్టోగ్రఫీ రంగం చాలా కొత్తది, అందువల్ల ఇతర రంగాలలో విద్య నైపుణ్యం ఉన్నవారిని నియమించడం జరిగేది.

## మూలాలు

వర్గం:మొక్కలు
వర్గం:క్రిప్టోగాములు
మారికాంబ ఆలయం, సాగర

**మారికంబ ఆలయం** భారతదేశంలోని కర్ణాటక రాష్ట్రంలోని షిమోగా జిల్లా సాగర వద్ద ఉంది. ఇందులో మారికంబ దేవి చిత్రం ఉంది. 16వ శతాబ్దంలో కేళడి, ఇక్కేరి రాజ్యాలను పాలించిన వెంకటప్ప నాయక పాలనలో ఈ ఆలయాన్ని నగరం మధ్యలో నిర్మించారు. కేళాడి నాయకుల కుటుంబ దేవత మారికంబ. 

## చరిత్ర
హిందూ మత తత్వవేత్త అయిన ఆది శంకరాచార్యులు దక్షిణ భారతదేశం చుట్టూ తన పర్యటనలలో  ఒకసారి సాగర్ ను సందర్శించారు. అతను పట్టణంలో బస చేసినప్పుడు, మారికాంబ  దేవత అతని కలలో కనిపించింది.  ఈ ప్రదేశంలో తన కోసం ఒక ఆలయాన్ని ఏర్పాటు చేయమని చెప్పింది. ఆ తరువాత ఆయన నగరం  బయటి సరిహద్దులలో దేవత పాదముద్రలను ప్రతిష్ఠించారు. ఈ కాలంలో (1596) కదంబ, చాళుక్య, హొయసల రాజవంశాలు ఒకదానితో ఒకటి యుద్ధంలో ఉన్నాయి. ఈ సమయంలో కేళడి,  ఇక్కేరి రాజ్య పాలకుడు వెంకటప్ప నాయకుడు  యుద్ధంలో విజయం సాధించడానికి ఆశీర్వాదం కోరుతూ ఈ దేవతను తన కుటుంబ దేవతగా స్వీకరించాడు. అతను యుద్ధంలో గెలిచిన తరువాత, దేవత పాదముద్రలను శివార్ల నుండి నగరంలోని కేంద్ర ప్రదేశానికి మార్చాడు. పాదముద్రలను ఉంచడానికి ఒక ఆలయాన్ని నిర్మించాడు.

1950ల ప్రారంభంలో, ఆలయాన్ని నగర కేంద్రం నుండి బయటి సరిహద్దులకు మార్చడానికి ప్రతిపాదించడం జరిగింది. ఆ సమయంలో, నగరం ప్లేగు మహమ్మారి బారిన పడింది.  దీనికి కారణం ఆలయాన్ని తరలించాలనే ప్రతిపాదన అని చెప్పబడింది.

## జాతర
ప్రతి మూడు సంవత్సరాలకు ఒకసారి, ఫిబ్రవరి లేదా మార్చి నెలలో, ఆలయ వేదిక వద్ద 9 రోజుల పాటు జాతర జరుగుతుంది. *మారికంబ జాత్రా* అని పిలువబడే ('జాత్రా' అంటే "ఉత్సవం") ఇది కర్ణాటకలోని ప్రధాన పండుగలలో ఒకటి. దీనికి సామాజిక - మతపరమైన ప్రాముఖ్యత ఉంది.  కర్ణాటకలోని అన్ని ప్రాంతాల నుండి పెద్ద సంఖ్యలో భక్తులు హాజరవుతారు. ఈ సందర్భంగా, 16 అడుగుల (4.9 మీ) ఎత్తైన రథాన్ని, రంగురంగుల అలంకరించి, విగ్రహం  చిత్రాన్ని మోసుకెళ్తూ, ఊరేగింపులో తీసుకువెళతారు.

## చిత్రమాలిక

దస్త్రం:Sagara_Marikamba_Devi.jpg|సాగర మారికాంబ దేవి 
దస్త్రం:Sagara_Jatre_Time.jpg|సాగరలో జాతర సమయం 
దస్త్రం:Sagara_Marikamba_Jatre.jpeg|మారికాంబ జాతర
దస్త్రం:Devi_Meravanige.jpg|దేవి ఊరేగింపు
దస్త్రం:Marikamba_Devi_Sagara.jpg|మారికాంబ దేవి, సాగర
దస్త్రం:Jatre_Wheel.jpg|జెయింట్ వీల్
దస్త్రం:Jatre_Mantapa.jpg|జాతర మండపం
దస్త్రం:Sagara_Jatre.jpg|సాగర జాతర
దస్త్రం:Marikamba_Sagara.jpg|మారికంబ సాగర


## ఇవి కూడా చూడండి

* మారికంబ ఆలయం, సిర్సీ
* చాముండేశ్వరి ఆలయం, మైసూర్
* మూకాంబికా ఆలయం, కొల్లూరు
* అన్నపూర్ణేశ్వరి ఆలయం, చెరుకున్ను
* ఎల్లమ్మ ఆలయం, సౌందత్తి

## మూలాలు

## ఇతర పఠనాలు

* త్రివార్షిక సంప్రదాయంః ప్రమాణ స్వీకారం చేసిన దేవత, డైలీ న్యూస్ & అనాలిసిస్, 27 ఫిబ్రవరి 2017.

వర్గం:దుర్గా దేవాలయాలు
వర్గం:Coordinates on Wikidata
13వ సైమా పురస్కారాలు

**13వ దక్షిణ భారత అంతర్జాతీయ చలనచిత్ర పురస్కారాల** వేడుక 2025 సెప్టెంబర్ 5 -6 తేదీల్లో యునైటెడ్ అరబ్ ఎమిరేట్స్‌లోని దుబాయ్ ఎగ్జిబిషన్ సెంటర్‌లో జరిగింది. ఈ వేడుకలో 2024లో విడుదలైన తెలుగు, తమిళం, మలయాళం, కన్నడ చిత్రాలలోని ఉత్తమ నటీనటులు, సాంకేతిక నిపుణులను గౌరవించారు. 

మొదటి రోజు (సెప్టెంబర్ 5) తెలుగు, కన్నడ విభాగాలకు, రెండో రోజు (సెప్టెంబర్ 6) తమిళ, మలయాళ విభాగాలకు అవార్డులను ప్రధానం చేశారు.

## ప్రధాన పురస్కారాలు (తెలుగు)

## విమర్శకుల ఎంపిక
* **ఉత్తమ నటుడు (తెలుగు):** తేజ సజ్జా (*[[హను మాన్]]*)
* **ఉత్తమ నటి (తెలుగు):** మీనాక్షి చౌదరి (*[[లక్కీ భాస్కర్]]*)
* **ఉత్తమ దర్శకుడు (తెలుగు):** ప్రశాంత్ వర్మ (*[[హను మాన్]]*)

## ప్రత్యేక పురస్కారాలు
* **లైఫ్ టైమ్ అచీవ్‌మెంట్ అవార్డు:** శివకుమార్ (తమిళ నటుడు)
* **దక్షిణ భారత సినిమాలో 25 ఏళ్లు:** త్రిష కృష్ణన్
* **తెలుగు సినిమాలో 50 ఏళ్లు:** సి. అశ్వనీదత్
* **యూత్ ఐకాన్ ఆఫ్ సౌత్ ఇండియా:** శివకార్తికేయన్

## గణాంకాలు

## మూలాలు

## బయటి లింకులు
* సైమా అధికారిక వెబ్‌సైట్

వర్గం:సైమా అవార్డులు
వర్గం:తెలుగు సినిమా అవార్డులు
వర్గం:2024 తెలుగు సినిమాలు
సోమయ హరున్

**సుమైয়া హారున్**(ఆంగ్లం: Somaya Harun; జననం 2 మే 2001) ఒక బంగ్లాదేశీ మోడల్, నటి మరియు సౌందర్య పోటీ టైటిల్ హోల్డర్. 2023లో **మిస్ మల్టీనేషనల్ బంగ్లాదేశ్** టైటిల్ గెలుచుకున్న తర్వాత ఆమె జాతీయ స్థాయిలో గుర్తింపు పొందింది.

తరువాత ఆమె **మిస్ ఇంటర్నేషనల్ బంగ్లాదేశ్** పోటీలో పాల్గొని సెకండ్ రన్నరప్‌గా నిలిచింది.

అదే సంవత్సరంలో ఆమె **మిస్ ఎర్త్ బంగ్లాదేశ్ 2025**గా ఎంపికై, **మిస్ ఎర్త్ 2025** అంతర్జాతీయ పోటీలో బంగ్లాదేశ్‌కు ప్రతినిధిగా పాల్గొంది.

## ప్రారంభ జీవితం మరియు విద్య
సుమైয়া హారున్ 2 మే 2001న ఢాకా, బంగ్లాదేశ్‌లో జన్మించింది. ఆమె రుబాయా కమల్ మరియు హారున్‌ల కుమార్తె. ఆమె ఢాకాలోని నార్త్ సౌత్ యూనివర్సిటీ నుంచి మైక్రోబయాలజీలో బీఎస్సీ డిగ్రీ పూర్తి చేసింది.

## సౌందర్య పోటీలు
### మిస్ మల్టీనేషనల్ బంగ్లాదేశ్ 2023
2023లో సుమైয়া హారున్ **మిస్ మల్టీనేషనల్ బంగ్లాదేశ్** పోటీలో పాల్గొని టైటిల్ గెలుచుకుంది. ఈ పోటీలో ఆమె అత్యంత చర్చనీయాంశమైన పాల్గొనేవారిలో ఒకరిగా నిలిచింది.

### మిస్ ఇంటర్నేషనల్ బంగ్లాదేశ్ 2025
సుమైয়া హారున్ **మిస్ ఇంటర్నేషనల్ బంగ్లాదేశ్** పోటీలో పాల్గొని సెకండ్ రన్నరప్‌గా నిలిచింది.

### మిస్ ఎర్త్ బంగ్లాదేశ్ 2025
సుమైయా **మిస్ ఎర్త్ బంగ్లాదేశ్ 2025**గా కిరీటాన్ని పొందింది మరియు ఫిలిప్పీన్స్లో నిర్వహించిన **మిస్ ఎర్త్** అంతర్జాతీయ పోటీలో బంగ్లాదేశ్‌ను ప్రాతినిధ్యం వహించింది.

## మూలాలు

## ఇతర వెబ్‌సైట్లు
* 
*